
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 07/ΔΤΑ/14680 

Τροποποίηση Ο.Ε.Υ. Δήμου Αγ. I. Ρέντη. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37α/87 και 22/90. 

3. Τις διατάξεις του άρθρου 12του Ν. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Ν. α) 2130/94 β) 2190/94 και γ) 
2218/94. 

5. Την με αριθ. πρωτ. ΔΙΚΠ. Ρ/Φ. 2/3210/1.4.86 εγκύκλιο 
Υπ. Προεδρίας της Κυβέρνησης και Γεν. Διαταγή 59 α- 
ριθμ. πρωτ. 53560/6.8.86 ΥΠ. ΕΣ. 

6. Την αριθμ. 2742/97 απόφαση περί μεταβίβασης αρ- 
μοδιοτήτωντου Γεν. Γραμματέατης Περιφέρειας Αττικής 
στον Προϊστάμενο της Δ/νσης Τοπικής Αυτ/σης και 
Διοίκησης Ν. Πειραιά να υπογράφει «Με εντολή Γενικού 
Γραμματέα Περιφέρειας» την αποστολή στο Εθνικό 
Τυπογραφείο πράξεων των οποίων απαιτείται δημοσίευ¬ 
ση στην Εφημερίδα της Κυβερνήσεως. 

7. Την 85/97 απόφαση του Δημοτικού Συμβουλίου Αγ. I. 
Ρέντη με την οποία τροποποιείται ο Ο.Ε.Υ. του Δήμου Αγ. 
I. Ρέντη. 

8. Τη σύμφωνη γνωμοδότηση του υπηρεσιακού συμβουλί¬ 
ου προσωπικού ΟΤΑ Περιφερειακής Δ/σης Πειραιά που δια¬ 
τυπώθηκε στο 2/10.7.97 πρακτικό αυτού, αποφασίζουμε: 

Εγκρίνουμε την τροποποίηση του ΟΕΥ του Δήμου Αγ. I. 
Ρέντη, ως εξής: 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ 

Τις υπηρεσίες του Δήμου συγκροτούν: 

1) Το αυτοτελές γραφείο Δημάρχου. 

2) Η Δ/νση Διοικητικών και Οικονομικών Υπηρεσιών. 

3) Η Δ/νση Τεχνικών υπηρεσιών. 

Το αυτοτελές γραφείο Δημάρχου, η Δ/νση Διοικητικών 
και Οικονομικών Υπηρεσιών και η Δ/νση Τεχνικών 
Υπηρεσιών διαρθρώνονται με τα παρακάτω τμήματα και 
γραφεία. 


ΑΥΤΟΤΕΛΕΣ ΓΡΑΦΕΙΟ ΔΗΜΑΡΧΟΥ 

1) Ιδιαίτερο γραφείο Δημάρχου :Γραφείο γραμματείας, 
υποδοχής πολιτών. 

2) Γ ραφείο Αντιδημάρχων:Γ ραφείο γραμματείας και υ¬ 
ποδοχής πολιτών 

3) Γραφείο τύπου και δημοσίων σχέσεων 

4) Γ ραφείο Ειδικών συμβούλων - ειδικών συνεργατών - 
επιστημονικών συνεργατών. 

5) Γ ραφείο Νομικού συμβούλου και ειδικής υπηρεσίας. 

6) Γραφείο οικονομικού προγραμματισμού, προγραμ¬ 
μάτων Ευρωπαϊκής ένωσης και Δημοτικών επιχειρήσεων. 

7) Γ ραφείο λαϊκής συμμετοχής, επικοινωνίας και εξυπη¬ 
ρέτησης του πολίτη. 

ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1) Γραφείο Δ/ντή Διοικητικών και Οικονομικών 
Υπηρεσιών. 

2) Τμήμα Διοικητικό 

-Γραφείο Προϊσταμένου 

-Γραφείο Πρωτοκόλλου και διεκπεραίωσης αρχείου 
-Γραφείο Δημοτικού Συμβουλίου, Δημαρχιακής 
Επιτροπής και Επιτροπών Δημ.Συμβουλίου 
-Γραφείο Προσωπικού 

-Γραφείο Δημοτικής κατάστασης (Δημοτολογίου, 
Ιθαγένειας, Μητρώων Αρρένων, Στρατολογίας και εκλογι¬ 
κών θεμάτων). 

-Γραφείο Ληξιαρχείου και πολιτικών γάμων 
-Γραφείο Ν.Π.Δ.Δ. του Δήμου 
-Γραφείο μηχανοργάνωσης και μηχανογράφησης 
-Γραφείο Κοινωνικής μέριμνας, Αθλητισμού, 
Πολιτισμού και Παιδείας 

-Γραφείο τηλεφωνητών, κλητήρων, θυρωρών, οδηγών, 
φυλάκων και καθαριστριών 

3) Τμήμα Οικονομικών Υπηρεσιών 
Γ ραφείο προϊσταμένου 

-Γραφείο ενιαίου ανταποδοτικού τέλους, Δημοτικού 
φόρου, φορολογικών διαφορών και ελέγχων. 

-Γραφείο λοιπών φόρων, τελών, εισφορών και προστί¬ 
μων 

-Γραφείο αδειών ίδρυσης καταστημάτων υγειονομικού 
ενδιαφέροντος και διαχείρισης δημοτικής περιουσίας. 

-Γραφείο μισθοδοσίας προσωπικού 
-Γραφείο λογιστηρίου και εντολών τρίτων 
-Γραφείο προϋπολογισμού 

-Γραφείο προμηθειών 

-Γραφείο αποθήκης και διαχείρισης υλικών. 

4) Τμήμα Ειδικής ταμειακής υπηρεσίας 

-Γραφείο προϊσταμένου 

-Γραφείο ελέγχου 

-Γραφείο εισπράξεων εσόδων 

-Γραφείο διαχείρισης εξόδων 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1) Γ ραφείο Διευθυντή Τεχνικών υπηρεσιών 

2) Τμήμα μελετών και κατασκευής έργων 
-Γραφείο προϊσταμένου 

-Γ ραφείο γραμματείας-αρχείου 

-Γραφείο κτιριακών έργων και έργων πλατειών και κοι¬ 
νοχρήστων χώρων 

-Γραφείο έργων οδοποιΐας-αποχέτευσης-ύδρευσης 
-Γραφείο ηλεκτρολογικών και μηχανολογικών έργων 
-Γραφείο έργων πρασίνου, κήπων και δενδροστοιχιών 
-Γραφείο επιμετρήσεων 

3) Τμήμα Πολεοδομίας 
-Γραφείο προϊσταμένου 

-Γραφείο γραμματείας-αρχείου 

-Γραφείο έκδοσης αδειών 

-Γ ραφείο αυθαιρέτων-επικινδύνων 

-Γραφείο σχεδίου πόλης και τοπογραφικών εφαρμογών 

-Γραφείο περιβάλλοντος και χρήσεων γης 

4) Τμήμα Καθαριότητας 
-Γραφείο προϊσταμένου 

-Γραφείο γραμματείας-αρχείου 
-Γραφείο επιστασίας προσωπικού 
-Γραφείο κίνησης αυτοκινήτων και μηχανημάτων 
-Γραφείο συντήρησης αυτοκινήτων και μηχανημάτων 

ΑΡΘΡΟ 2ο 

ΣΥΝΘΕΣΗ ΟΡΓΑΝΙΚΟΥ ΠΡΟΣΩΠΙΚΟΥ 

Α) ΔΙΟΙΚΗΤΙΚΟ ΠΡΟΣΩΠΙΚΟ 

1) Κλάδος ΠΕΙ Διοικητικού 5 θέσεις με βαθμό Δ-Α. 

2) Κλάδος ΤΕ17 Διοικητικού-Λογιστικού 5 θέσεις με 
βαθμό Δ-Α. 

3) Κλάδος ΤΕ22 Διοίκησης μονάδων Τ.Α. 1 θέση με βαθ¬ 
μό Δ-Α. 

4) Κλάδος ΔΕΙ Διοικητικού 22 θέσεις με βαθμό Δ-Α. 

5) Κλάδος ΔΕ3 Τηλεφωνητή 1 θέση με βαθμό Δ-Α. 

6) Κλάδος ΔΕ 14 Ελεγκτών εσόδων-εξόδων 1 θέση με 
βαθμό Δ-Α, η οποία μετά τη λειτουργία της ταμειακής υ¬ 
πηρεσίας κενούμενη με οποιοδήποτε τρόπο καταργείται. 

7) Κλάδος ΔΕ 15 Εισπρακτόρων 1 θέση με βαθμό Δ-Α, η 
οποία μετά τη λειτουργία της ταμειακής υπηρεσίας κε¬ 
νούμενη με οποιοδήποτε τρόπο καταργείται. 

8) Κλάδος ΔΕ2 Εποπτών καθ/τας 2 θέσεις μσ-βαθμό Δ¬ 
Α. 

9) Κλάδος ΔΕ23 Ειδικής Υπηρεσίας 5 θέσεις με βαθμό 
Δ-Α. 

Β) ΤΕΧΝΙΚΟ ΠΡΟΣΩΠΙΚΟ 

1) Κλάδος Π Ε3 Πολιτικών Μηχανικών 2 θέσεις με βαθμό 
Δ-Α. 

2) Κλάδος ΠΕ4 Αρχιτεκτόνων Μηχανικών 2 θέσεις με 
βαθμό Δ-Α. 

3) Κλάδος ΠΕ5 Μηχανολόγων Μηχανικών 2 θέσεις με 
βαθμό Δ-Α. 

4) Κλάδος ΠΕ6 Τοπογράφων Μηχανικών 2 Θέσεις με 
βαθμό Δ-Α. 

5) Κλάδος ΤΕ11 Προγραμματιστών Αναλυτών ή ΤΕ-19 
Πληροφορικής και Η,/Υ συστημάτων 1 θέση με βαθμό Δ-Α. 


6) Κλάδος ΤΕ3 Μηχανικών Δομικών έργων ή Έργων υ¬ 
ποδομής 4 θέσεις με βαθμό Δ-Α 

7) Κλάδος ΤΕ4 Μηχανολόγων μηχανικών ή ηλεκτρολό¬ 
γων μηχανικών 2 θέσεις με βαθμό Δ-Α. 

8) Κλάδος ΤΕ5 Τοπογράφων Μηχανικών 1 θέση με βαθ¬ 
μό Δ-Α. 

9) Κλάδος ΤΕ Μηχανικών οχημάτων 1 θέση με βαθμό Δ¬ 
Α. 

10) Κλάδος ΔΕ5 Δομικών Εργων (Εργοδηγών) 4 θέσεις 
με βαθμό Δ-Α. 

11) Κλάδος ΔΕ6 Σχεδιαστών 1 θέση με βαθμό Δ-Α. 

12) Κλάδος ΔΕ24 Ηλεκτρολόγων 7 θέσεις με βαθμό Δ¬ 
Α. 

13) Κλάδος ΔΕ26 Μηχανοτεχνιτών αυτ/των 2 θέσεις με 
βαθμό Δ-Α. 

14) Κλάδος ΔΕ27 Ηλεκτροτεχνιτών αυτ/των 1 θέση με 
βαθμό Δ-Α. 

15) Κλάδος ΔΕ28 Χειριστών μηχ/των 7 θέσεις με βαθμό 
Δ-Α. 

16) Κλάδος ΔΕ29 Οδηγών αυτ/των 22 θέσεις με βαθμό 
Δ-Α. 

17) Κλάδος ΔΕ30 Τεχνιτών 26 θέσεις με βαθμό Δ-Α (3 
θέσεις υδραυλικών, 1 θέση λιπαντή αυτ/των, 1 θέση ηλε¬ 
κτροσυγκολλητή, 1 θέση ξυλουργού, 5 θέσεις ελαιοχρω¬ 
ματιστών, 12 θέσεις τεχνιτών δομικών έργων και 3 θέσεις 
σιδερά). 

Γ) ΓΕΩΠΟΝΙΚΟ ΠΡΟΣΩΠΙΚΟ 

1) Κλάδος ΠΕ9 Γεωπόνων 1 θέση με βαθμό Δ-Α. 

2) Κλάδος ΤΕ13 Τεχνολογίας Γεωπονίας 2 θέσεις με 
βαθμό Δ-Α (η μία έκτων δύο θέσεων θα καλυφθεί από ήδη 
υπηρετούντο) 

3) Κλάδος ΔΕ35 Κηπουρών-Δενδροκόμων 20 θέσεις με 
βαθμό Δ-Α. 

Δ) ΠΡΟΣΩΠΙΚΟ ΥΠΗΡΕΣΙΑΣ ΚΑΘΑΡΙΟΤΗΤΑΣ ΚΑΙ ΛΟΙ¬ 
ΠΩΝ ΥΠΗΡΕΣΙΩΝ ΚΛΑΔΟΥ ΥΕ 

1) Κλάδος ΥΕ1 Κλητήρων -θυρωρών-γενικών καθηκό¬ 
ντων 4 θέσεις με βαθμό Ε-Β. 

2) Κλάδος ΥΕ2 Επιστατών 4 θέσεις με βαθμό Ε-Β. 

3) Κλάδος ΥΕ 16 Εργατών γενικά 88 θέσεις με βαθμό Ε- 
Β. 

(60 θέσεις εργατών καθ/τας, 10 θέσεις εργατών κήπων, 
10 Θέσεις φυλάκων-νυκτοφυλάκων και 8 θέσεις καθαρι¬ 
στριών εσωτερικών χώρων) . 

Ε) ΠΡΟΣΩΠΙΚΟ ΛΟΙΠΩΝ ΥΠΗΡΕΣΙΩΝ 

1) Κλάδος ΠΕΙ 5 Ιατρών 2 θέσεις με βαθμό Δ-Α. 

2) Κλάδος ΠΕ10 Καθηγητών φυσικής αγωγής 3 θέσεις 
με βαθμό Δ-Α. 

3) Κλάδος ΠΕ ή ΤΕ Ψυχολόγων 1 θέση με βαθμό Δ-Α. 

4) Κλάδος ΠΕ Νηπιαγωγών 1 θέση με βαθμό Δ-Α. 

5) Κλάδος ΤΕ1 Βιβλιοθηκονόμων 1 θέση με βαθμό Δ-Α. 

6) Κλάδος ΤΕ2 Κοινωνικών λειτουργών 2 θέσεις με βαθ¬ 
μό Δ-Α. 

7) Κλάδος ΤΕ9 Βρεφονηπιοκόμων 1 θέση με βαθμό Δ-Α. 

8) Κλάδος ΤΕ11 Εποπτών Δημ.Υγείας 1 θέση με βαθμό 
Δ-Α. 

9) Κλάδος ΠΕ ή ΤΕ Δημοσιογράφων 1 θέση με βαθμό Δ¬ 
Α. 

ΣΤ) ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

1) Δικηγόρος με μηνιαία αντιμισθία 1 θέση (άρθρο 245 
Ν.1188/81). 

2) Μετακλητός ειδικός συνεργάτης ή επιστημονικός συ¬ 
νεργάτης ή ειδικός σύμβουλος 2 θέσεις (άρθρα 67 
Ν.1416/84, 57 Ν.2218/94 και 115Δ.Κ.Κ.) . 

Ζ) ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΑΟΡΙΣΤΟΥ ΧΡΟ¬ 
ΝΟΥ 

Στο Δήμο μας υπηρετεί το παρακάτω προσωπικό με 
σχέση εργασίας αορίστου χρόνου και για το λόγο αυτό 
συνιστώνται αντίστοιχες θέσεις στον ΟΕΥ: 

1) Κλάδος ΥΕ16 19 θέσεις (18 θέσεις εργατών καθ/τας 
και 1 θέση καθαρίστριας εσωτερικών χώρων) 

2) Κλάδος ΔΕ24 (ηλεκτρολόγος) 1 θέση 

3) Κλάδος ΔΕ30 3 θέσεις (υδραυλικός 1 θέση και τεχνί¬ 
τες οικοδομής 2 θέσεις) 

4) Κλάδος ΔΕ29 3 θέσεις (οδηγοί) 

5) Κλάδος ΔΕ28 3 θέσεις (χειριστών μηχ/των) 

ΘΚλάδος ΤΕ4 1 θέση (ηλεκτρολόγος μηχανικός) 

7) Κλάδος ΔΕ26 1 θέση (μηχανικός αυτ/των) 

8) Κλάδος ΔΕΙ 1 θέση (διοικητικός υπάλληλος) 

10) Κλάδος ΠΕ10 1 θέση (γυμναστής) 

Σύμφωνα με τις διατάξεις του Ν.2503/97 το παραπάνω 
προσωπικό μπορεί να διορισθεί σε οργανικές θέσεις μο¬ 
νίμων υπαλλήλων.Ο διορισμός γίνεται σε προσωποπα¬ 
γείς προσωρινές οργανικές θέσεις που συνιστώνται με 
την απόφαση διορισμού και καταργούνται με την καθ’οι- 
ονδήποτε τρόπο έξοδό τους από την υπηρεσία, ενώ οι θέ¬ 
σεις ιδιωτικού δικαίου αορίστου χρόνου που κατέχουν οι 
διοριζόμενοι καταργούνται.Οι θέσεις του προσωπικού 
της κατηγορίας αυτής που δεν θα διορισθούν σε οργανι¬ 
κές θέσεις μονίμων υπαλλήλων μετά την κένωσή τους με 
οιονδήποτε τρόπο, καταργούνται. 

Η) ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ.ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ (άρθρο 18παρ.12 Ν.2503/97) 

Το προσωπικό αυτό προσλαμβάνεται για αντιμετώπιση 
εποχιακών ή άλλων περιοδικών ή πρόσκαιρων αναγκών, 
σύμφωνα μετο άρθρο 21 του Ν.2190/94. 

Ο αριθμός του προσωπικού αυτού θα είναι κάθε φορά 
αυτός που θα προκύπτει μετά την αφαίρεση από το προ- 
βλεπόμενο προσωπικό του προσωπικού που υπηρετεί κα¬ 
τά κλάδο και ειδικότητα. 

ΑΡΘΡΟ 3ο 

ΠΡΟΣΟΝΤΑ ΔΙΟΡΙΣΜΟΥ ΚΑΙ ΛΟΙΠΕΣ ΔΙΑΤΑΞΕΙΣ 

1 .Γιατο διορισμό, τα καθήκοντα, την αστική ευθύνη, τα 
δικαιώματα, τις μεταβολές των υπηρεσιακών καταστάσε¬ 
ων, τα πειθαρχικά αδικήματα, τις ποινές και τη λύση της υ¬ 
παλληλικής σχέσης των μονίμων υπαλλήλων που προβλέ- 
πονται από τον παρόντα οργανισμό, έχουν ισχύ οι διατά¬ 
ξεις των Ν.1188/81, 1586/86, 1832/89, 2190/94 και 
2307/95, όπως αυτές ισχύουν σήμερα. 

2. Για το προσωπικό με σχέση εργασίας ιδιωτικού δικαί¬ 
ου αορίστου χρόνου έχουν εφαρμογή οι διατάξεις του 
Π.Δ/τος 410/88, όπως αυτές ισχύουν σήμερα. 

3. Τα προσόντα διορισμού που απαιτούνται κατά κατη¬ 
γορία, κλάδο και ειδικότητα, καθορίζονται σύμφωνα μετά 
Π.Δ.37α/1987 και 22/1990. 

Για τη πλήρωση των θέσεων των ειδικών συνεργατών έ¬ 
χουν ισχύ οι διατάξεις του άρθρου 67 του Ν. 1416/84, ό¬ 
πως αυτές έχουν τροποποιηθεί και ισχύουν σήμερα. 

Για τη θέση του δικηγόρου με μηνιαία αντιμισθία απαι¬ 
τείται εκτός των τυπικών προσόντων και άδεια άσκησης 
δικηγορίας στον Άρειο Πάγο. 

Για τη θέση των ειδικών ή επιστημονικών συνεργατών ή 
ειδικών συμβούλων απαιτείται πτυχίο ανωτάτης σχολής ή 
ειδική εμπειρία για τα θέματα που προσλαμβάνονται. 

Οι αρμοδιότητες που καθορίζονται απότονΟ.Ε.Υ. θα α¬ 
σκούνται από τις ανάλογες υπηρεσίες, τμήματα και γρα¬ 


φεία τους.Η κατανομή του προσωπικού θα αποφασίζεται 
από το Δήμαρχο, ανάλογα με τις ανάγκες των υπη ρεσιών. 

Οι ειδικοί συνεργάτες δεν παρεμβάλονται στην οργα¬ 
νωτική και βαθμολογική κλίμακα των υπηρεσιών. 
Υπόκεινται απευθείας στην ιεραρχική εξάρτηση του 
Δημάρχου για την επικουρία του οποίου έχουν προσλη- 
φθεί. 

ΑΡΘΡΟ 4ο 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή προϊσταμένων Δ/νσεων και τμημάτων γίνεται 

σύμφωνα με το άρθρο 36 του Ν.2190/94 και άρθρο 12 
παρ.9 του Ν.2503/97 οι κλάδοι δε από τους οποίους γίνε¬ 
ται η επιλογή, αναλυτικά είναι οι εξής: 

Α. Για τη Διευθύνση Διοικητικών και Οικονομικών 
Υπηρεσιών επιλέγεται υπάλληλος κλάδου ΠΕΙ 
Διοικητικού, εάν δεν υπάρχει υπάλληλος κλάδου ΠΕΙ 
Διοικητικού, επιλέγεται υπάλληλος κλάδου ΤΕ17 
Διοικητικού-Λογιστικού, ελλείψει δε και υπαλλήλου ΤΕ17 
επιλέγεται υπάλληλος ΔΕΙ Διοικητικού όλοι με βαθμό Α, 
ελλείψει δε υπαλλήλων με βαθμό Α υπάλληλοι με βαθμό 
Β. 

Για την επιλογή προϊσταμένων τμημάτων της παραπά¬ 
νω Δ/νσης επί ομοιοβάθμων υπαλλήλων προηγείται η κα¬ 
τηγορία ΠΕ, έπεται η ΤΕ και ακολουθεί η ΔΕ. 

Β.Για τη Διεύθυνση Τεχνικών Υπηρεσιών επιλέγεται υ¬ 
πάλληλος κλάδου ΠΕ3 πολιτικών μηχανικών ή ΠΕ4 αρχι¬ 
τεκτόνων ή ΠΕ5 μηχανολόγων μηχανικών ή ΠΕ6 τοπο¬ 
γράφων με βαθμό Α, ελλείψει δε υπαλλήλου με βαθμό Α υ¬ 
πάλληλος με βαθμό Β και ελλείψει υπαλλήλου ως 
ανωτέρω, υπάλληλος κλάδου ΤΕ3 ή ΤΕ4 ή ΤΕ5. 

Για την επιλογή προϊσταμένων τμημάτων της Δ/νσης 
αυτής επιλέγονται προϊστάμενοι όπως παρακάτω: 

Για το τμήμα μελετών και κατασκευής έργων επιλέγεται 
υπάλληλος κλάδου ΠΕ3ή ΠΕ4ή ΠΕ5ή ΠΕ6ήΤΕ3, όλοι με 
βαθμό Α και ελλείψει βαθμού Α με βαθμό Β. 

Για το τμήμα Πολεοδομίας επιλέγεται υπάλληλος κλά¬ 
δου ΠΕ3 ή ΠΕ4 και ελλείψει υπαλλήλου των κλάδων αυ¬ 
τών, υπάλληλος κλάδου ΤΕ3, όλοι με βαθμό Α και ελλείψει 
βαθμού Α με βαθμό Β. 

Γιατο Τμήμα Καθαριότητας επιλέγεται υπάλληλος κλά¬ 
δου ΠΕ3 ή ΠΕ5 ή ΤΕ3 ή ΤΕ4 όλοι με βαθμό Α ελλείψει δε 
βαθμού Α με βαθμό Β. 

Για το αυτοτελές γραφείο Δημάρχου επιλέγεται υπάλ¬ 
ληλος κλάδου ΠΕΙ ή ΤΕ17 ή ΔΕΙ. 

Η αναπλήρωση των προϊσταμένων γίνεται σύμφωνα με 
το άρθρο 36παρ.19του Ν.2190/94. 

ΑΡΘΡΟ 5ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

Α.ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ 

Οι προϊστάμενοι Δ/νσεων προΐστανται των τμημάτων 
και γραφείων που υπάγονται στην αρμοδιότητά 
των.Ασκούν εποπτεία και ελέγχουν την παρουσία, πει¬ 
θαρχία, απόδοση και επίδοση όλων των υπαλλήλων των 
Δ/νσεώντων, την τήρηση των Νόμων, Διαταγμάτων, απο¬ 
φάσεων κ.λ.π.που αφορούν το Δήμο και καθοδηγούν αυ¬ 
τούς κατά την εκτέλεση των υπηρεσιακών τους καθηκό¬ 
ντων. 

Ενη μερώνονται για όλη την εισερχόμενη και εξερχόμενη 
αλληλογραφία που αφορά τη Δ/νση που προΐστανται, χα¬ 
ρακτηρίζουν και κατανέμουν αυτή σύμφωνα με τις αρμό- 

διότητες των τμημάτων και γραφείων που υπάγονται σ’αυ- 
τή και δίνουν τις αναγκαίες οδηγίες στους προϊσταμένους 
των τμημάτων για τις ενέργειες που πρέπει να γίνουν. 

Υπογράφουν έγγραφα και αποφάσεις ύστερα από γρα¬ 
πτή εξουσιοδότηση του Δημάρχου. 

Θεωρούν με τη μονογραφή τους όλα τα έγγραφα που 
συντάσσονται από τα γραφεία των τμημάτων της Δ/νσης 
των και τα υποβάλλουν για έγκριση και υπογραφή στο 
Δήμαρχο και στους νόμιμους αναπληρωτές του (ανπδη- 
μάρχους) , καθιστάμενοι έτσι συνυπεύθυνοι για τη νομι¬ 
μότητα των παραπάνω εγγράφων. 

Θεωρούν τη βεβαίωση εργασίας του προσωπικού που 
υπηρετεί στη Δ/νσή τους καθώς και κάθε σχετική εντολή 
που αφορά προμήθεια ή πληρωμή. καθιστάμενοι έτσι δια¬ 
χειριστές των πιστώσεων που αφορούν τη Δ/νσή τους. 

Παρίστανται, εφόσον οι υπηρεσιακές ανάγκες το επιβά¬ 
λουν, στις συνεδριάσεις των συλλογικών οργάνων του 
Δήμου αναπτύσσοντας τις απόψεις των σε υπηρεσιακά 
θέματα. 

Συντάσσουν τις ετήσιες εκθέσεις αξιολόγησης για τους 
υπαγόμενους σ αυτούς προϊσταμένους τμημάτων και 
γραφείων, διατυπώνουν τη γνώμη τους σε δεύτερο βαθ¬ 
μό στις υπηρεσιακές εκθέσεις των υπολοίπων υπαλλή¬ 
λων, οι οποίες συντάσσονται από τους προϊσταμένους 
των παραπάνω υπηρεσιακών μονάδων. 

Παρακολουθούν και ενημερώνονται για τη Νομοθεσία 
και Νομολογία σε θέματα που αφορούν το Δήμο, για τη 
νόμιμη και εύρυθμη λειτουργία της υπηρεσίας. 

Ειδικότερα ο Δ/ντής Διοικητικών και Οικονομικών 
Υπηρεσιών παραλαμβάνει την εισερχόμενη αλληλογρα¬ 
φία συνολικά, την αποσφραγίζει και τη χαρακτηρίζει. 

Τηρείτο εμπιστευτικό πρωτόκολλο και αρχείο, το οποίο 
μπορεί ν’αναθέσει σε υπάλληλο του τμήματος Διοίκησης, 
θεωρεί το γνήσιο της υπογραφής και εγκρίνει την έκδοση 
αντιγράφων, φωτ/φων στους νόμιμα αιτούντες ενδιαφε¬ 
ρομένους. 

Ελέγχει και θεωρεί τις καταστάσεις πληρωμής μονίμου 
και με σχέση εργασίας I.Δ.προσωπικού και μονογράφει ό¬ 
λες τις αναλήψεις δαπανών. 

Δίνει οδηγίες για τη σύνταξη του προϋπολογισμού και 
φροντίζει για τη σωστή εκτέλεσή του. 

Συνυπογράφει τους βεβαιωτικούς καταλόγους φόρων, 
τελών κ.λ.π. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Οι προϊστάμενοι των τμημάτων είναι υπεύθυνοι για την 
ακριβή τήρηση, νόμιμη εφαρμογή και εκτέλεση των αρ¬ 
μοδιοτήτων και καθηκόντων που ανατίθενται στις υπηρε¬ 
σίες που προΐστανται. 

Εισηγούνται τα θέματα της αρμοδιότητάς τους, ενημε¬ 
ρώνουν τους υπαλλήλους του τμήματός τους για κάθε ε¬ 
γκύκλιο και ειδική διαταγή, διάταξη, Νόμου που τους α¬ 
φορά και δίδουν τις αναγκαίες οδηγίες (επεξηγηματικές) 
για την εκτέλεσή τους. 

Κατανέμουν την εργασία στους υπαλλήλους, αναπλη¬ 
ρώνουν τα έκτακτα κενά που δημιουργούνται από άτομα 
του τμήματός τους, κατόπιν εντολής του οικείου Δ/ντή για 
την εύρυθμη λειτουργία της υπηρεσίας. 

Παρακολουθούν την εργατικότητα, απόδοση και πει¬ 
θαρχία των υπ’αυτών υπαλλήλων και ενημερώνουν σχετι¬ 
κά το Δ/ντή τους. 

Παραλαμβάνουν την αλληλογραφία από τον οικείο 
Δ/ντή μετά την πρωτοκόλληση από το γενικό πρωτόκολλο 
του Δήμου και την διανέμουν στα οικεία γραφεία. 


Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες υποβάλλουν σε συνέχεια 
στους Δ/ντές για περαιτέρω κρίση. 

Προσυπογράφουν την αλληλογραφία της υπηρεσίας 
τους και καθίστανται υπεύθυνοι για τη νομιμότητα των με- 
τέπειτα ενεργειών. 

Βεβαιώνουντην εργασία του προσωπικού που υπηρετεί 
στην υπηρεσία που προΐστανται με την υπογραφή τους, ό¬ 
ταν δεν υπάρχει κάρτα. 

Γ.ΛΟΙΠΟ ΠΡΟΣΩΠΙΚΟ 

Οι υπάλληλοι, στα πλαίσια των αρμοδιοτήτων της υπη¬ 
ρεσιακής μονάδας που είναιτοποθετημένοι, εκτελούντην 
εργασία που τους έχει ανατεθεί με επιμέλεια, προσοχή 
και ευσυνειδησία, στα πλαίσια των οδηγιών και κατευθύν¬ 
σεων των προϊσταμένων τους, σύμφωνα με τους νόμους, 
εγκυκλίους κ.λ.π. 

Οι συντάκτες των εγγράφων, αποφάσεων, αλληλογρα¬ 
φίας κ.λ.π.μονογράφουν αυτά και είναι υπεύθυνοι για την 
ακρίβεια των πραγματικών περιστατικών και στοιχείων 
που γράφονται σ’αυτά, αναφέρουν στον άμεσο προϊστά¬ 
μενό τους προφορικά ή γραπτά για τις υποθέσεις που εκ- 
κρεμούν και προτείνουν λύσεις στα διάφορα υπηρεσιακά 
προβλήματα που ανακύπτουν. 

ΑΡΘΡΟ 6ο 

ΕΣΩΤΕΡΙΚΗ ΟΡΓΑΝΩΣΗ ΥΠΗΡΕΣΙΩΝ 

Για την καλλίτερη και αποδοτικότερη λειτουργία των υ¬ 
πηρεσιών και για κάλυψη των υπηρεσιακών αναγκών ο 
Δήμαρχος θα μπορεί με απόφασή του να αναθέτει σε υ¬ 
παλλήλους καθήκοντα περισσοτέρων του ενός γραφείου 
και ανεξάρτητα αν αυτά βρίσκονται στο ίδιο τμήμα ή διεύ¬ 
θυνση. 

Με απόφαση Δημάρχου τοποθετούνται οι υπάλληλοι 
στις θέσεις εργασίας τους, ανάλογα με τις υπηρεσιακές 
ανάγκες. 

Οι υπάλληλοι του Δήμου έχουν υποχρέωση επιμόρφω¬ 
σης μετά από απόφαση Δημάρχου. 

Γιατον καλλίτερο προγραμματισμό και συντονισμό της 
λειτουργίας των υπηρεσιών του δήμου θα συναντώνται 
κάθε δεκαπέντε ημέρες ο Δήμαρχος με τους Διευθυντές 
του Δήμου και μία φορά το μήνα (την πρώτη εργάσιμη η¬ 
μέρα) ο Δήμαρχος με τους Διευθυντές και τους 
Τμηματάρχες του Δήμου με σκοπό: 

-Τονπρογραμματισμό καιτηνπαρακολούθηση της δρα¬ 
στηριότητας του Δήμου 

-Τηναλληλοενημέρωση και την συνεργασία μεταξύ των 
υπηρεσιών και την επίλυση υπηρεσιακών προβλημάτων 

-Τη συζήτηση θεμάτων στελέχωσης και οργάνωσης των 
υπηρεσιών του Δήμου 

-Την ανταλλαγή εμπειριών και παρουσίαση προτάσεων 
αποδοτικότερης αξιοποίησης του προσωπικού και εκσυγ¬ 
χρονισμού των υπηρεσιών. 

Την πρώτη εργάσιμη ημέρα κάθε μονού μήνα του έτους 
όλο το προσωπικό του Δήμου και των ΝΠΔΔ συνέρχεται σε 
ολομέλεια παρουσίατου Δημάρχου καιτων Αντιδημάρχων, 
συζητά όλα τα θέματα λειτουργίας και απόδοσης του υπη¬ 
ρεσιακού μηχανισμού του Δήμου και προτείνει μέτρα και 
μεθόδους για παραγωγικότερη δράση. 

ΑΡΘΡΟ 7ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

ΑΥΤΟΤΕΛΕΣ ΓΡΑΦΕΙΟ ΔΗΜΑΡΧΟΥ 

1) Ιδιαίτερο γραφείο Δημάρχου 

Διεξάγει κάθε υπηρεσία που του αναθέτει ο Δήμαρχος, 
ενεργεί την προσωπική του αλληλογραφία, ορίζει τις ημέ¬ 
ρες και ώρες που δέχεται ο Δήμαρχος (Επιτροπές, πολί¬ 
τες) , τηρεί τα βιβλία συνεδριάσεων επιτροπών και συμ¬ 
βουλίων, τηρεί αρχείο όλων των εγγράφων που εισέρχο¬ 
νται και εξέρχονται από το γραφείο Δημάρχου, τηρεί 
βιβλίο αποφάσεων Δημάρχου και Αντιδημάρχων. 

2) Γραφεία Αντιδημάρχων 

Ασκούν τις αρμοδιότητες που τους μεταβιβάζει ο 
Δήμαρχος με απόφασή του (εάν απουσιάζουν τις αρμο- 
διότητές τους ασκεί ο Δήμαρχος) . 

Τηρούν βιβλία εισερχομένων και εξερχομένων εγγρά¬ 
φων, δέχονται το κοινό και συνεργάζονται στενά με τους 
υπηρεσιακούς παράγοντες. 

3) Γ ραφείο τύπου και δημοσίων σχέσεων 

Παρακολουθεί όλη τη δραστηριότητα του Δήμου. 

Συνεργάζεται με το Δήμαρχο σε θέματα τακτικής. 
Συντάσσει τα δελτία τύπου για τις γενικές δραστηριότη¬ 
τες του Δήμου. Συνεργάζεται με τους δημοσιογράφους 
ημερήσιου καιπεριοδικού τύπου τοπικού και πανελληνίου 
για τη δημοσίευση των δελτίων τύπου και οργανώνει συ¬ 
νεντεύξεις τύπου για τοπικά θέματα. 

Παρακολουθεί όλα τα θέματα που αφορούν το Δήμο και 
τους ΟΤΑπου δημοσιεύονται στο τύπο. Συντάσσειτις σχε¬ 
τικές απαντήσεις στα σχόλια που αφορούν το 
Δήμο. Επιμελείται της καθημερινής αποδελτίωσης του τύ¬ 
που και φυλάσσει σε φάκελο τα αποκόμματα αυτά τηρώ¬ 
ντας σχετικό αρχείο. 

Επιμελείται της έκδοσης ενημερωτικού εντύπου του 
Δήμου.Τηρεί πίνακα εθνικών, δημοτικών, τοπικών κ.λ.π.ε¬ 
ορτών και επιμελείται για την αρτιότερη οργάνωση αυ¬ 
τών, συνεργαζόμενο με υπηρεσίες και κάθε άλλο παρά¬ 
γοντα κρίνεται σκόπιμο. 

Φροντίζει για την οργάνωση δεξιώσεων, εορτών, επισή¬ 
μων τελετών και εν γένει καταρτίζει τα σχετικά προγράμ¬ 
ματα (σημαιοστολισμό, διακόσμηση, φωταγώγηση, δια¬ 
νομή προσκλήσεων) . 

Οργανώνει εορτές μεταξύ των υπαλλήλων σε συνεργα¬ 
σία με το σωματείο εργαζομένων με σκοπό τη σύσφιξη 
των σχέσεων μεταξύ τους. 

Τηρεί φωτογραφικό και άλλο υλικό (βιντεοκασέτες, ται¬ 
νίες) που αφορούν εκδηλώσεις του Δήμου. 

Επικοινωνεί με Δημοτικούς άρχοντες και επιμελείται για 
κάθε επιβαλλόμενη ενέργεια, επικοινωνία, μετάβαση και 
συμμετοχή σε διεθνή συνέδρια Τ.Α. της δημοτικής αρχής 
και επισκέψεων ξένων στο Δήμο κ.λ.π, αρμοδιότητες που 
προβλέπουν σχετικοί Νόμοι, εγκύκλιοι, υπουργικές απο¬ 
φάσεις κ.λ.π. 

4) Γ ραφείο ειδικών συμβούλων - ειδικών συνεργατών - 
επιστημονικών συνεργατών/ 

Ασκούν επιτελικά καθήκοντα και δεν έχουν αποφασιστι¬ 
κές αρμοδιότητες οποιασδήποτε μορφής. Παρέχουν συμ¬ 
βουλές και διατυπώνουν εξειδικευμένες γνώμες γραπτά 
ή προφορικά για τους συγκεκριμένους τομείς του Δήμου 
για την βοήθεια των οποίων έχουν προσληφθεί.Το συμ¬ 
βουλευτικό τους έργο απευθύνεται προς το Δήμαρχο, 
Δημοτικό Συμβούλιο και Δημαρχιακή Επιτροπή. 

Ειδικότερα οι επιστημονικοί συνεργάτες παρέχουν υ¬ 
πηρεσίες σε εξειδικευμένα επιστημονικά και τεχνικά θέ¬ 
ματα που μπορεί να αναφέρονται στη διενέργεια ερευ¬ 
νών, εκπόνηση μελετών, σύνταξη εκθέσεων, υποβολή 
προτάσεων και εισηγήσεων, επεξεργασία επιστημονικής 
και τεχνολογικής βοήθειας σε οργανωτικές μονάδες του 


Δήμου και κάθε σχετική εργασία που τους ανατίθεται από 
το Δήμαρχο.Συνεργάζονται με τις υπηρεσίες του Δήμου 
οι οποίες οφείλουν να παρέχουν κάθε υποστήριξη και 
πληροφορία. 

5) Γ ραφείο Νομικού συμβούλου και ειδικής υπηρεσίας 

Ο Δικηγόρος παρέχει κάθε ζητούμενη γνώμη και συμ¬ 
βουλή, ύστερα από εισήγηση (προφορική ή γραπτή) στις 
Δ/νσεις, τμήματα και υπηρεσίεςτου Δήμου, καθώς επίσης 
στο δήμαρχο, Αντιδημάρχους, Πρόεδρο Δημοτικού 
Συμβουλίου κ.λ.π. Επεξεργάζεται και καταρτίζει όλες τις 
συμβάσεις, εργολαβίες συμβόλαια, διακηρύξεις, συμ¬ 
φωνητικά κ.λ.π. του Δήμου. 

Ερευνά τους τίτλους ιδιοκτησίας των αγοραζομένων, 
μισθωμένων, μεταβιβαζομένων κ.λ.π.περιουσιακών στοι¬ 
χείων του Δήμου. 

Παρακολουθεί και διεξάγει όλες τις δικαστικές υποθέ¬ 
σεις που αφορούντο Δήμο. 

Παρίσταται ενώπιον όλων των Δικαστηρίων, 
Διοικητικών Αρχών κ.λ.π.με σκοπό την υπεράσπιση των 
συμφερόντων και δικαιωμάτων του Δήμου καθώς και ότι 
άλλο του ζητηθεί, που είναι στην καθ’ύλην αρμοδιότητά 
του (ερωτήματα, γνωμοδοτήσεις κ.λ.π.). 

Τηρεί αρχείο Δικαστικών υποθέσεων του Δήμου, των 
σχετικών αποφάσεων των Δικαστηρίων και βιβλίο στοιχεί¬ 
ων αυτών.Παρακολουθεί τη Νομοθεσία που αναφέρεται 
στους Δήμους και καταθέτει και αναλαμβάνει έγγραφα 
που αφορούν τα αντικείμενα της Νομικής Υπηρεσίας σε 
συμβολαιογράφους, δικαστήρια, Υποθηκοφυλακεία και 
λοιπές Δημόσιες Υπηρεσίες. 

Η γραμματειακή υποστήριξη της Νομικής Υπηρεσίας 
του Δήμου θα ενεργείται από διοικητικό υπάλληλο του 
Δήμου. 

Το Γ ραφείο Ειδικής υπηρεσίας (Δημοτικής Αστυνομίας) 
ελέγχει μετά όργανά του την τήρηση των κειμένων διατά¬ 
ξεων που ισχύουν και αφορούν την καθαριότητα, την κυ¬ 
κλοφορία και στάθμευση των οχημάτων, την οικοδόμηση, 
την αποχέτευση, την μόλυνση του περιβάλλοντος , την 
προστασία της περιουσίας και των εγκαταστάσεων του 
Δήμου, την χρήση κοινοχρήστων χώρων από πλανόδιους 
μικροπωλητές, την απομάκρυνση των εγκαταλελειμμέ- 
νων αυτ/των και επιβάλλει κυρώσεις σε κάθε παράβαση, 
σύμφωνα με τις κείμενες διατάξεις. 

Βοηθά τις άλλες υπηρεσίες και τους υπαλλήλους του 
Δήμου στην άσκηση των καθηκόντων τους, όποτε ζητη¬ 
θεί. 

Επιδίδει τις βεβαιώσεις εσόδων και ελέγχει τα καταστή¬ 
ματα υγειονομικού ενδιαφέροντος. 

Οι διατάξεις που κάθε φορά ισχύουν για τους δημοτι¬ 
κούς υπαλλήλους (προσόντα, καθήκοντα, δικαιώματα 
κ.λ.π.) εφαρμόζονται και για το προσωπικό της υπηρεσίας 
αυτής. 

Η ειδική στολή, το διακριτικό σήμα και ο τύπος της ταυ¬ 
τότητας της δημοτικής αστυνομίας θα είναι σύμφωνα με 
τις κείμενες σχετικές διατάξεις. 

6) Γραφείο οικονομικού προγραμματισμού, προγραμ¬ 
μάτων Ευρωπαϊκής Ενωσης και Δημοτικών Επιχειρήσεων 

Ασχολείται με τον οικονομικό προγραμματισμό του 
Δήμου αξιολογώντας τα στατιστικά δεδομένα και εισηγεί- 
ται μεθόδους αύξησης των εσόδων του Δήμου και περιο¬ 
ρισμού των εξόδων. 

Παρακολουθεί τα θέματα των Ευρωπαϊκών Κοινοτήτων 
και συνεργάζεται με τις υπηρεσίες του Δήμου και τις αρ¬ 
μόδιες υπηρεσίες του Κράτους για πραγματοποίηση προ- 



12042 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γραμμάτων έργων και επενδύσεων που θα χρηματοδο¬ 
τούνται απάτην Ευρωπαϊκή Κοινότητα. 

Συμμετέχει σε προγράμματα και εκδηλώσεις των 
Ευρωπαϊκών Κοινοτήτων για διάφορα θέματα (περιβάλ¬ 
λοντος, κοινωνικής μέριμνας, ναρκωτικών κ.λ.π.). 

Συνεργάζεται με τις Δημοτικές επιχειρήσεις του Δήμου 
και παρέχει σ’αυτές κάθε δυνατή βοήθεια. 

7) Γραφείο λαϊκής συμμετοχής, επικοινωνίας και εξυπη¬ 
ρέτησης του πολίτη 

Ενημερώνειτους πολίτες γιατα δικαιώματάτους και για 
τις ενέργειες που απαιτούνται για τη διεκπεραίωση των υ- 
ποθέσεώντους και τους εφοδιάζει μετά απαραίτητα πλη¬ 
ροφοριακά στοιχεία και διαθέσιμα έντυπα. 

Κατευθύνει και οργανώνει την επικοινωνία των πολιτών 
με τις υπηρεσίες του Δήμου. 

Δέχεται υποδείξεις και προτάσεις για αλλαγές που θα 
συμβάλλουν στη βελτίωση της λειτουργίας του Δήμου, α- 
ποσκοπώντας έτσι στην ενεργοποίηση του πολίτη. 
Υποχρεούται να είναι πάντοτε εφοδιασμένο με έντυπα αι¬ 
τήσεων, χαρτόσημα κ.λ.π. για την εξυπηρέτηση των πολι¬ 
τών και δεν υποκαθιστά σε καμμία περίπτωση τις αρμό¬ 
διες υπηρεσίες του Δήμου. 

Το γραφείο αυτό μπορεί να λειτουργεί σε αποκεντρω¬ 
μένα γραφεία για εξυπηρέτηση των δημοτών της περιφέ¬ 
ρειας του Δήμου. 

ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

ΤΜΗΜΑ ΔΙΟΙΚΗΤΙΚΟ 

1) Γραφείο Προϊσταμένου 

2) Γ ραφείο Πρωτοκόλλου και Αρχείου 

Παραλαμβάνει χαρακτηρισμένη από το δ/ντή 

Διοικητικών και Οικονομικών Υπηρεσιών την εισερχόμενη 
αλληλογραφία, την πρωτοκολλεί, τη συσχετίζει και την 
διεκπεραιώνει αυθημερόν στις αρμόδιες υπηρεσίες. 
Επίσης παραλαμβάνει την εξερχόμενη αλληλογραφία και 
τη διεκπεραιώνει άμεσα. 

Ενεργεί τις πόσης φύσεως τοιχοκολλήσεις και κοινο¬ 
ποιήσεις διακηρύξεων, ανακοινώσεων κ.λ.π.της 
Δημοτικής Αρχής καθώς και κάθε άλλης αρχής που διαβι¬ 
βάζει στο Δήμο ανακοινώσεις-διακηρύξεις για τοιχοκόλ¬ 
ληση. 

Τηρεί βιβλίο παραλαβής αλληλογραφίας και βιβλία επι- 
δόσεως των εισερχομένων εγγράφων προς τις διάφορες 
υπηρεσίες. 

Φροντίζει για την επίδοση σε δημότες ή δημοτικούς 
συμβούλους προσκλήσεων άλλων Διοικητικών αρχών. 

Το Γ ραφείο Αρχείου τηρεί το αρχείο όλων των υπηρε¬ 
σιών και φροντίζει για την εκκαθάριση του παλαιού αρχεί¬ 
ου.Τηρεί σχετικό ευρετήριο.Παρέχει κάθε πληροφορία 
σχετικά μετά στοιχεία που τηρούνται στο αρχείο και εκδί¬ 
δει στοιχεία που κάθε φορά ζητούνται από διάφορες υπη¬ 
ρεσίες του Δήμου. 

3) Γραφείο Δημοτικού Συμβουλίου, Δημαρχιακής 
Επιτροπής και Επιτροπών Δ.Σ. 

Καταρτίζει και κοινοποιεί τις ημερήσιες διατάξεις και τα 
συναφή έγγραφα του Δ.Σ. και της Δ.Ε. 

Τηρεί τα πρακτικά του Δ.Σ.και της Δ.Ε. και μεριμνά για 
τη φύλαξη των θεωρημένων απομαγνητοφωνημένων 
πρακτικών. 

Συντάσσει τα πρακτικά των αποφάσεων, εκδίδει και 
στέλνει αντίγραφα στις οικείες υπηρεσίες του Δήμου. 

Φροντίζει για την κατάρτιση και εμπρόθεσμη κοινοποίη¬ 
ση της ημερήσιας διάταξης, σύμφωνα με το νόμο και επι¬ 


μελείται για την πληρότητα των φακέλων των θεμάτων με 
τα απαραίτητα έγγραφα (εισηγήσεις κ.λ.π.) ενημερώνο¬ 
ντας έγκαιρα το προεδρείο του Δ.Σ. ή το Δήμαρχο αντί¬ 
στοιχα. 

Διαβιβάζει στις επιτροπές που έχουν συγκροτηθεί από 
το Δ.Σ.τα θέματα που παραπέμπονται σ’αυτές για επε¬ 
ξεργασία και γνωμοδότηση και παρακολουθεί αυτά μέχρι 
τη λήψη οριστικών αποφάσεων από το Δ.Σ. 

Τηρεί όλα τα υπό του Νόμου οριζόμενα βιβλία και μερι¬ 
μνά για την ανάρτηση των αποφάσεων του Δ.Σ.στους πί¬ 
νακες ανακοινώσεων του Δήμου, στα δημοσιότερα μέρη 
της πόλης , συντάσσοντας τα σχετικά πρωτόκολλα. 

Τηρεί ευρετήριο αποφάσεων που λαμβάνονται από το 
Δ.Σ. και τη Δ.Ε.και των σχετικών εγκριτικών αποφάσεων 
των αρμοδίων αρχών και επιμελείται κάθε εργασίας που 
απορρέει από τις σχετικές διατάξεις του Δ.καιΚ.Κ. 

Επιμελείται για τη βιβλιοδέτηση των αποφάσεων που 
λαμβάνονται από τα παραπάνω συλλογικά όργανα. 

Το Γ ραφείο Δ.Ε. συντάσσει το σχέδιο προϋπολογισμού, 
το υποβάλλει στο Δ.Σ.μαζί με τη σχετική έκθεση και εκτε- 
λεί κάθε εργασία σχετική με δημοπρασίες. 

4) Γ ραφείο Προσωπικού 

Το γραφείο αυτό είναι υπεύθυνο για την εφαρμογή ό¬ 
λων των νόμων που αναφέρονται στους τακτικούς-μονί- 
μους υπαλλήλους και στο προσωπικό με σχέση εργασίας 
ιδιωτικού δικαίου. 

Τηρείτο μητρώο και τους ατομικούς φακέλουςτου προ¬ 
σωπικού αυτού και παρακολουθεί και διεκπεραιώνει τις υ¬ 
πηρεσιακές του μεταβολές. 

Παρακολουθεί και εφαρμόζει το πειθαρχικό δίκαιο που 
ισχύει κάθε φορά για το παραπάνω προσωπικό. 

Καταρτίζει τις ονομαστικές καταστάσεις των υπαλλή¬ 
λων κατά κλάδο και βαθμό, όπως ορίζουν οι σχετικές δια¬ 
τάξεις και συντάσσει τα σχέδια Οργανισμού Εσωτερικής 
Υπηρεσίας. 

Προσυπογράφει κάθε απόφαση πρόσληψης προσωπι¬ 
κού και μεριμνά για την πρόσληψη προσωπικού ορισμένου 
και αορίστου χρόνου, σύμφωνα με τις ισχύουσες διατάξεις. 

Εκδίδει τα πιστοποιητικά υπηρεσιακών μεταβολών του 
προσωπικού. 

Διεκπεραιώνει κάθε υπόθεση που έχει σχέση με τη χο¬ 
ρήγηση σύνταξης και παροχών του ΤΑΔΚΥ στους απερ¬ 
χόμενους από την υπηρεσία καθώς και την αναγνώριση 
και εξαγορά του χρόνου υπηρεσίας τους. 

Συντάσσει και θεωρεί τα πάσης φύσεως μισθοδοτικά 
στοιχεία και τα κοινοποιεί στο γραφείο μισθοδοσίας προ¬ 
σωπικού με οποίο συνεργάζεται ανελιπώς. 

Μεριμνά για την εφαρμογή των συλλογικών συμβάσεων 
εργασίας για το με σχέση εργασίας ιδιωτικού δικαίου 
προσωπικό, ενημερώνει το μητρώο εργαζομένων και πα¬ 
ρακολουθεί κάθε θέμα που σχετίζεται με την υπηρεσιακή 
και ασφαλιστική τους κατάσταση. 

Εκδίδει τις αποφάσεις Δημάρχου που αφορούν την 
πρόσληψη, προαγωγή, μετακίνηση, πειθαρχικές κυρώ¬ 
σεις κ.λ.π.του προσωπικού. 

5) Γραφείο Δημοτικής Κατάστασης (Δημοτολογίου, 
Ιθαγένειας, Μητρώων Αρρένων, Στρατολογίας και 
Εκλογικών θεμάτων 

Τηρεί το Δημοτολόγιο του Δήμου και μεριμνά για την ε¬ 
νημέρωσή του ως προς τις νέες εγγραφές, διαγραφές, 
μεταβολές με ταυτόχρονη καταχώρηση στις καρτέλες, ε¬ 
φαρμόζοντας τη σχετική νομοθεσία που ισχύει για τα δη¬ 
μοτολόγια. 

Συντάσσει τις πράξεις Δημάρχου που απαιτούνται για 
τις μεταβολές στο Δημοτολόγιο και φροντίζει για την α¬ 
ποστολή τους προς έγκριση στο Νομάρχη, καθώς και τη 
γνωστοποίησή τους, όπου απαιτείται. 

Τηρεί οικογενειακούς φακέλους, όσων είναι γραμμένοι 
στο Δημοτολόγιο και φροντίζει για την αποστολή τους 
στο Περιφερειακό Δ/ντή καθώς και τη γνωστοποίηση αυ¬ 
τών, όταν απαιτείται. 

Εκδίδει τα κάθε φύσεως πιστοποιητικά και ενεργεί όλη 
την αλληλογραφία που αφορά θέματα Δημοτολογίου. 

Συγκεντρώνει τα δικαιολογητικά εγγραφής των πολι¬ 
τών στους εκλογικούς καταλόγους, τα διαβιβάζει στις αρ¬ 
μόδιες υπηρεσίες, σύμφωνα με την εκλογική νομοθεσία 
και φροντίζει για την ενημέρωση των πολιτών επί εκλογι¬ 
κών θεμάτων που χρήζουν δημοσιοποίησης. 

Ενεργεί όλη τη διαδικασία για την απόκτηση της ελληνι¬ 
κής ιθαγένειας και τις αντίστοιχες εγγραφές στο 
Δημοτολόγιο ή διαγραφές όποτε προκύπτει απώλεια της 
ελληνικής ιθαγένειας. 

Μεριμνά για τη σύνταξη του ετήσιου Μητρώου Αρρένων 
και τη βιβλιοδέτησή του, τις εγγραφές αλλοδαπών που α¬ 
ποκτούν την Ελληνική Ιθαγένεια, τις διαγραφές λόγω θα¬ 
νάτου, την απώλεια της ελληνικής ιθαγένειας, τις διορθώ¬ 
σεις επωνύμων, κυρίων ονομάτων, πατρωνύμων κ.λ.π. λη¬ 
ξιαρχικών στοιχείων, τις μεταγραφές στη σύνταξη 
στρατολογικών πινάκων κ.λ.π. 

Εκδίδει πιστοποιητικά από τα Μ.Α. 

Κοινοποιεί προς τους αρμόδιους φορείς (σχολεία, 
Ιερούς ναούς κ.λ.π.) προσκλήσεις στρατευσίμων για πα¬ 
ρουσίαση στα ΣΕΟ. 

Φροντίζει για την εξεύρεση των εκλογικώντμη μάτων και 
για τη φύλαξη του υπάρχοντος υλικού καθώς και για τη 
συντήρησή του. 

Μεριμνά για την εκτέλεση κάθε εκλογικής εργασίας που 
ανατίθεται στο Δήμο. 

Παρακολουθεί και εφαρμόζει τη νομοθεσία που ισχύει 
κάθε φορά για τη διενέργεια των εκλογών. 

6) Γραφείο Ληξιαρχείου και πολιτικών γάμων 

Τηρείτα ληξιαρχικά βιβλία γεννήσεων, γάμων και θανά¬ 
των και καταχωρεί σ’αυτά τα ληξιαρχικά γεγονότα. 

Εκδίδει αντίγραφα, αποσπάσματα και βεβαιώσεις από 
τα ληξιαρχικά βιβλία καθώς και από το αρχείο. 

Καταχωρεί στα ληξιαρχικά βιβλία κάθε μεταβολή με βά¬ 
ση δικαστική απόφαση, απόφαση Νομάρχη και εντολή 
Εισαγγελέως. 

Συντάσσει κάθε χρόνο κατάσταση και αποστέλλει αυτή 
όπου απαιτείται με αποσπάσματα ληξιαρχικών πράξεων 
γεννήσεων για τη σύνταξη των ετησίων Μ.Α. 

Αποστέλλει αυτεπάγγελτα στις διάφορες αρχές κατα¬ 
στάσεις και αντίγραφα από τις πράξεις που έχουν συντα¬ 
χθεί καθώς και στατιστικά στοιχεία αυτών. 

Μεριμνά για τη διεκπεραίωση της αλληλογραφίας που 
στέλνεται στο Ληξιαρχείο. 

Ο Ληξίαρχος οφείλει να τηρεί απαρέγκλητα τις διατά¬ 
ξεις του Ληξιαρχικού Νόμου και είναι υπεύθυνος έναντι 
του Δημάρχου, ο οποίος του εκχωρεί το δικαίωμα αλλά 
και έναντι της Εισαγγελικής Αρχής, η οποία είναι αρμόδια 
για τον έλεγχο. 

Φροντίζει σύμφωνα με το Νόμο για έκδοση αδειών πο¬ 
λιτικών γάμων και επιμελείται για τη νόμιμη διαδικασία τε- 
λεσεως αυτών. 

Καταχωρεί τις πράξεις τέλεσης των πολιτικών γάμων σε 
ειδικό βιβλίο, δηλώνει το ληξιαρχικό γεγονός στο αντί¬ 


στοιχο ληξιαρχικό βιβλίο γάμων και τηρεί αρχείο τέλεσης 
πολιτικών γάμων. 

7) Γ ραφείο Ν.Π.Δ.Δ. του Δήμου 

Στηρίζει γραμματειακά και λογιστικά τα ΝΠΔΔ του 
Δήμου, όταν αυτά στερούνται δικού τους διοικητικού 
προσωπικού. 

Ενημερώνει τη Δημοτική Αρχή έγκαιρα για λήψη απο¬ 
φάσεων ανανέωσης της θητείας των μελών της σε όσα 
ΝΠΔΔ, ιδρύματα και οργανώσεις συμμετέχει ο Δήμος με 
εκπροσώπους τους. 

Συνεργάζεται με τα ΝΠΔΔ του Δήμου και παρέχει σ’αυ¬ 
τά κάθε δυνατή βοήθεια. 

8) Γ ραφείο Μηχανοργάνωσης και Μηχανογράφησης 

Έχει την ευθύνη για την αποδοτικότερη λειτουργία της 

μηχανογράφησης, όπως αυτή λειτουργεί με τα υπάρχο¬ 
ντα συστήματα και εισηγείται μεθόδους βελτίωσης και 
τροποποίησής της, όταν αυτό επιβάλλεται από τις ανά¬ 
γκες των υπηρεσιών, σε εφαρμογή νέων διατάξεων 
Νόμων. 

Έχει την ευθύνη για την καλή λειτουργία των εγκατε¬ 
στημένων υπολογιστών στις υπηρεσίες του Δήμου. 

Συνεργάζεται με τις υπηρεσίες του Δήμου για την έκδο¬ 
ση ειδοποιήσεων, μισθοδοτικών καταστάσεων και λοιπών 
εγγράφων. 

Παρακολουθεί την όλη πορεία των τεχνικών έργων, δη¬ 
μιουργεί αρχείο έργων και επεξεργάζεται και αξιολογείτα 
διάφορα στατιστικά στοιχεία αυτών. 

Καταρτίζει προγράμματα που αφορούν τη μηχανοργά¬ 
νωση των υπηρεσιών του Δήμου. 

9) Γραφείο Κοινωνικής μέριμνας, Αθλητισμού, 
Πολιτισμού και Παιδείας 

Το γραφείο αυτό ενεργεί κατά τρόπο που να δημιουρ- 
γούνται και να παρέχονται ίσες ευκαιρίες σε άτομα και ο¬ 
μάδες χωρίς διακρίσεις, τόσο για την κάλυψη βιολογικών, 
συναισθηματικών, κοινωνικών και άλλων αναγκών τους, 
όσο και για την ανάπτυξη και αξιοποίηση των δικών τους 
δυνατοτήτων. 

Καλλιεργεί μεταξύ των δημοτών πνεύμα κοινωνικής ευ¬ 
θύνης, αλληλεγγύης και ευαισθητοποίησης σε κοινωνικά 
θέματα και προωθεί τη συμμετοχή τους στην κοινωνική 
δράση. 

Ερευνά για τις αιτίες δημιουργίας κοινωνικών προβλη¬ 
μάτων και προτείνει λύσεις για την αντιμετώπισή τους. 

Έχει την ευθύνη για το σχεδίασμά κοινωνικής πολιτικής 
και την εφαρμογή συγκεκριμένων προγραμμάτων κοινω¬ 
νικής προστασίας και ανάπτυξης, που θα απευθύνονται 
σε όλες τις κοινωνικές κατηγορίες (νεολαία, μειονότητες, 
ανέργους κ.λ.π.). 

Το επιστημονικό του προσωπικό συμμετέχει σε φορείς, 
επιτροπές, συμβούλια και υποστηρίζει την ανάπτυξη κοι¬ 
νωνικής δράσης από τους τοπικούς και υπερτοπικούς φο¬ 
ρείς. 

Πληροφορεί τους δημότες για τα προγράμματα κοινω¬ 
νικής προστασίας που προσφέρουν οι κεντρικές υπηρε¬ 
σίες και συνεργάζεται με τις υπηρεσίες αυτές για την κά¬ 
λυψη των αναγκών των δημοτών μέσα στα πλαίσια των 
παρεχομένων δυνατοτήτων και υπηρεσιών εκ μέρους του 
κράτους και του Δήμου. 

Αξιοποιεί και προωθεί διαδημοτικές και διακρατικές συ¬ 
νεργασίες ή προγράμματα της Ευρωπαϊκής Ένωσης με 
σκοπό την επίλυση των κοινωνικών προβλημάτων της πε¬ 
ριοχής. 

Φροντίζει για την καλή και αποδοτική λειτο υ ργία των δη - 

μοτικών ιατρείων, τηρώντας τα ραντεβού και δημοσιοποι¬ 
ώντας την δράση και το πρόγραμμά τους. 

Επιμελείται για την εφαρμογή προγραμμάτων προλη¬ 
πτικής ιατρικής σε διάφορες ομάδες πολιτών, όπως ηλι¬ 
κιωμένων, νέων γυναικών, παιδιών κ.λ.π. συνεργαζόμενο 
με όλους τους αρμόδιουςτοπικούς και υπερτοπικούς φο¬ 
ρείς καθώς και με τα σχολεία της περιοχής. 

Συμμετέχει σε διαδημοτικά και διακρατικά προγράμμα¬ 
τα καθώς και σε προγράμματα της Ευρωπαϊκής Ενωσης 
που σκοπό έχουν την πρόληψη και την αντιμετώπιση των 
προβλημάτων των ναρκωτικών και του αλκοολισμού. 

Φροντίζει για την έγκαιρη χορήγηση πιστώσεων στις 
σχολικές επιτροπές προς αντιμετώπιση των λειτουργικών 
αναγκών των σχολείων και συνεργάζεται με τις αρμόδιες 
υπηρεσίες για την ανέγερση νέων αιθουσών και επισκευή 
και συντήρηση παλαιών. 

Τηρεί αρχείο της κινητής και ακίνητης περιουσίας των 
σχολικών κτιρίων που έχουν περιέλθει στην ιδιοκτησία 
του Δήμου και είναι αρμόδιο για την τήρηση των σχετικών 
διατάξεων. 

Οργανώνει σε συνεργασία με κρατικούς φορείς επι¬ 
μορφωτικά σεμινάρια για ενήλικες και προγράμματα εκ¬ 
μάθησης της ελληνικής γλώσσας για αναλφάβητους, 
παλλινοστούντες κ.λ.π. 

Φροντίζει για τον επαγγελματικό προσανατολισμό των 
νέων. 

Παρέχει υπηρεσίες ενημέρωσης και στήριξης σε άτομα 
με ειδικές ανάγκες, αποφυλακιζόμενους, κακοποιημένες 
γυναίκες κ.λ.π. 

Ενημερώνει τους δημότες σε θέματα δημόσιας και ατο¬ 
μικής υγείας και διοργανώνει διαλέξεις-σεμινάρια και 
προγράμματα ομαδικά υγείας, όπως εμβολιασμοί κ.λ.π. 

Ασχολείται με κάθε εργασία που σκοπεύει στην εξύψω¬ 
ση του Αθλητισμού. 

Συνεργάζεται με τους αρμόδιους φορείς και τον 
Αθλητικό οργανισμό του Δήμου, αν υπάρχει, για την ε¬ 
φαρμογή προγραμμάτων μαζικού αθλητισμού. 

Προγραμματίζει και υλοποιεί αθλητικές εκδηλώσεις γε¬ 
νικότερου ενδιαφέροντος με σκοπό την με κάθε μέσο 
προώθηση των νέων στην άθληση. 

Συστήνει Δημοτική Αθλητική Επιτροπή. 

Επιμελείται για την καλή λειτουργία του χορευτικού συ¬ 
γκροτήματος του Δήμου. 

Συνεργάζεται με τη Δημοτική Επιχείρηση του Δήμου 
(ΔΕΠΑΡ) και με όλους τους αρμόδιος φορείς για θέματα 
αθλητισμού. 

Επεξεργάζεται και εισηγείται προς τη Δημοτική Αρχή 
προτάσεις για την πολιτιστική ανάπτυξη του Δήμου. 

Συνεργάζεται με τα σχολεία Πρωτοβάθμιας και 
Δευτεροβάθμιας εκπαίδευσης για τη διεξαγωγή πολιτι¬ 
στικών προγραμμάτων. 

Συνεργάζεται με τη Δημοτική Επιχείρηση του Δήμου 
(ΔΕΠΑΡ), μετουςτοπικούς πολιτιστικούς φορείς και συλ¬ 
λόγους και με όλους τους αρμόδιους κρατικούς φορείς 
για θέματα πολιτισμού. 

Διοργανώνει πολιτιστικές εκδηλώσεις που συμβάλλουν 
στην πολιτιστική ανάπτυξη και αποκέντρωση. 

Προωθεί την ίδρυση και παρακολουθεί τη λειτουργία 

θεάτρων, κινηματογράφων, πινακοθηκών, ωδείων 
κ.λ.π. 

Συνεργάζεται με τα σχολεία και συνδιοργανώνει προ¬ 
γράμματα πολιτισμού. 

Συνεργάζεται με όλους τους φορείς της πόλης και διορ- 


γανώνει σεμινάρια και κύκλους μαθημάτων σχετικά με θέ¬ 
ματα πολιτιστικής ανάπτυξης και δημιουργίας, διαλέξεις 
ανοικτού πανεπιστημίου και άλλα. 

Μεριμνά για τη σωστή λειτουργία των δημοτικών θεά¬ 
τρων, κινηματογράφων κ.λ.π., σύμφωνα με τον εσωτερικό 
κανονισμό τους, παρακολουθεί την εκτέλεση συμφωνιών 
μεταξύ Δήμου και διαφόρων οργανισμών και την τήρηση 
των όρων αυτών. 

Συνεργάζεται με αντίστοιχους φορείς συμμετέχοντας 
ενεργά στην ανάπτυξη θεατρικής, μουσικής, καλλιτεχνι¬ 
κής κ.λ.π.παιδείας με τις υποδείξεις της Δημοτικής 
Αρχής. 

Τηρεί κατάσταση διάθεσης θεάτρων, κινηματογράφων 
κ.λ.π.και χορηγεί έγγραφη άδεια στους αιτούντες μετά α¬ 
πό σχετική έγκριση της Δημοτικής Αρχής. 

Προωθεί την ίδρυση κατάλληλων χώρων για ουσιαστική 
ψυχαγωγία και δημιουργική αξιοποίηση του ελεύθερου 
χρόνου των νέων. 

Συνεργάζεται με το γραφείο τύπου και δημοσίων σχέ¬ 
σεων για την προβολή των πολιτιστικών δραστηριοτήτων 
του τμήματος. 

Επικοινωνεί με φορείς, καλλιτέχνες και πνευματικούς 
ανθρώπους και προτείνει στη Δημοτική Αρχή τρόπους συ¬ 
νεργασίας μαζί τους. 

10) Γραφείο τηλεφωνητών, κλητήρων, θυρωρών, οδη¬ 
γών, φυλάκων και καθαριστριών 

Το γραφείο αυτό ελέγχει την παρουσία του παραπάνω 
προσωπικού στους χώρους εργασίας, ρυθμίζει τις βάρ¬ 
διες και συντονίζει την κίνηση των αυτοκινήτων που υπά¬ 
γονται στη Διεύθυνση αυτή, σε συνεργασία πάντοτε μετο 
γραφείο Δημάρχου και το Διευθυντή Διοικητικών και 
Οικονομικών Υπηρεσιών. 

Φροντίζει για την ασφαλή φύλαξη των Δημοτικών κτι¬ 
ρίων και τηρεί αρχείο συμβάντων. 

Οι κλητήρες εκτελούν κάθε εργασία εσωτερική (διακί¬ 
νηση εγγράφων μεταξύ των γραφείων του Δήμου, έκδο¬ 
ση φωτοαντιγράφων κ.λ.π. και εξωτερική (επιδόσεις εγ¬ 
γράφων σε υπηρεσίες, Δημοτικούς Συμβούλους και 
Δημότες κ.λ.π.). 

Οι τηλεφωνητές φροντίζουν για την ευγενική πληροφό¬ 
ρηση των δημοτών και τη σύντομη σύνδεσή τους με τα 
γραφεία του Δήμου. 

Οι καθαρίστριες φροντίζουν για την καθαριότητα των 
δημοτικών κτιρίων και άλλων εσωτερικώνχώρων, που χρη¬ 
σιμοποιούνται για τη στέγαση των δημοτικών υπηρεσιών. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

1) Γραφείο Προϊσταμένου 

2) Γραφείο ενιαίου ανταποδοτικού τέλους, Δημοτικού 
φόρου, φορολογικών διαφορών ελέγχων 

Φροντίζει για την έγκαιρη βεβαίωση και παρακολουθεί 
την έγκαιρη είσπραξη του ενιαίου ανταποδοτικού τέλους 
και του δημοτικού φόρου, σύμφωνα με τους νόμους και 
τους σχετικούς κανονισμούς. 

Συνεργάζεται με τις υπηρεσίες της ΔΕΗ για τη σωστή 
και γρήγορη απόδοση των συνεισπρατομένωντελών, φό¬ 
ρων και προστίμων, σύμφωνα με τους σχετικούς νόμους. 

Επιμελείται τη συμπλήρωση υπευθύνων δηλώσεων που 
στέλνονται στη ΔΕΗ, σύμφωνα με στοιχεία που δηλώνο¬ 
νται από υπόχρεους καταναλωτές και χορηγεί κάθε βε¬ 
βαίωση σχετική μετο αντικείμενό του. 

Εκτελεί κάθε εργασία σχετική με τη διαγραφή βεβαιω¬ 
μένων και επιστροφή αχρεωστήτως εισπραχθέντων φό¬ 
ρων και τελών. 

Συντάσσει φορολογικούς καταλόγους για ηλεκτροδο¬ 
τούμενα και μη ακίνητα του Δήμου και τους αποστέλλει 
για βεβαίωση στην ειδική ταμειακή υπηρεσία του Δήμου. 

Τηρεί αρχείο και μητρώο των φορολογημένων καθώς 
και κάθε άλλο βιβλίο που κατά την κρίση του υποβοηθά το 
έργο του, όπως συγκέντρωση στατιστικών στοιχείων 
κ.λ.π. 

Παρακολουθεί τα χρηματικά υπόλοιπα των βεβαιωμέ¬ 
νων καταλόγων και εισηγείταιτην άσκηση ενδίκων μέσων 
κατά των δυστροπούντων οφειλετών. 

Φροντίζει για την έκδοση και δημοσιοποίηση κάθε εί¬ 
δους προσκλήσεων και ανακοινώσεων προς τους υπό¬ 
χρεους φορολογούμενους του Δήμου. 

Προτείνει μεθόδους αύξησης των εσόδων του Δήμου 
και ασχολείται με τον οικονομικό προγραμματισμό έχο¬ 
ντας υπόψη τα στατιστικά δεδομένα εσόδων της τελευ¬ 
ταίας τριετίας. 

Τηρεί πρωτόκολλο κατάθεσης προσφυγών τις οποίες 
διαβιβάζει στο Νομικό σύμβουλο για αντίκρουση και στη 
συνέχεια τις υποβάλλει με το σχετικό φάκελο στα 
Διοικητικά Δικαστήρια. 

Επιμελείται μέσω της αρμόδιας επιτροπής την επίλυση 
με συμβιβασμό των φορολογικών διαφορών και διεξάγει 
όλη τη σχετική αλληλογραφία. 

Συνεργάζεται με την ειδική υπηρεσία και την Τεχνική υ¬ 
πηρεσία του Δήμου για τον έλεγχο των φορολογητέων ε¬ 
πιφανειών. 

3) Γραφείο λοιπών τελών, φόρων, εισφορών και προστί¬ 
μων 

Φροντίζει για τη βεβαίωση και παρακολουθεί την έγκαι¬ 
ρη είσπραξη, σύμφωνα πάντοτε με το νόμο, των τελών, δι¬ 
καιωμάτων και προστίμων που επιβάλλονται από το Δήμο 
για χρήση πεζοδρομίων, πλατειών και λοιπών κοινοχρή¬ 
στων χώρων, διαφημίσεις, αποχέτευση, 5% επί των ακα¬ 
θαρίστων εσόδων και εισφορών σε χρήμα και μετατροπής 
εισφορών γης σε χρήμα. 

Επιμελείται τη σύνταξη φορολογικών καταλόγων για ό¬ 
λες τις παραπάνω κατηγορίες τελών και φόρων και εκτε- 
λεί κάθε σχετική εργασία , σύμφωνα με τις σχετικές δια¬ 
τάξεις των Νόμων και τις κανονιστικές αποφάσεις. 

Παρακολουθεί τις δηλώσεις ΤΑΠ για ηλεκτροδοτούμε¬ 
να και μη ακίνητα, επεξεργάζεται αυτές μηχανογραφικά 
και τις αποστέλλει στη ΔΕΗ για συνείσπραξη. Βεβαιώνει 
το παραπάνω τέλος σε καταλόγους, για τα μη ηλεκτρο¬ 
δοτούμενα ακίνητα του Δήμου και εκδίδει τις βεβαιώσεις 
περί μη οφειλής ΤΑΠ. 

Τηρεί αρχείο των φορολογουμένων, παρακολουθεί την 
πορεία ενστάσεων και φροντίζει για την επίλυση κάθε 
σχετικής εκκρεμότητας. 

Φροντίζει για την έκδοση άδειας χρήσεως κοινοχρή¬ 
στων χώρων, άσκησης υπαιθρίων επαγγελμάτων και διε¬ 
νέργειας διαφήμισης και είναι αρμόδιο, σε συνεργασία με 
την ειδική υπηρεσία, να διαπιστώνειτυχόν υπερβάσεις και 
να εισηγείται τρόπους αντιμετώπισής τους, σύμφωνα με 
το Νόμο. 

Παρακολουθεί τις κρατικές επιχορηγήσεις και τηρεί φά¬ 
κελο με τα έσοδα που εισπράττει ο Δήμος από εισφορές 
σε χρήμα και μετατροπή εισφοράς γης σε χρήμα. 

Φροντίζει για τη βεβαίωση των προστίμων από παράνο¬ 
μη στάθμευση και παραβάσεις του Κ.Ο.Κ. 

Ασχολείται με τη διεκπεραίωση των κλήσεων και ενερ¬ 
γεί κάθε σχετική εργασία (συλλογή στοιχείων παραβατών 
κ.λ.π.). 


Παραλαμβάνει και ταξινομεί τα παράβολα και με ειδικές 
καταστάσεις τα στέλνει στις αρμόδιες υπηρεσίες για α¬ 
πόδοση των εισπρατομένων ποσών. 

Ταξινομεί τις ανεξόφλητες εκθέσεις παραβάσεων και 
φροντίζει για τη βεβαίωση των προστίμων στο ταμείο του 
Δήμου. 

4) Γραφείο αδειών ίδρυσης καταστημάτων υγειονομι¬ 
κού ενδιαφέροντος και διαχείρισης δημοτικής περιου¬ 
σίας 

Παραλαμβάνει τις αιτήσεις με τα προβλεπόμενα από το 
νόμο δικαιολογητικά και τις διαβιβάζει, μετά από έλεγχο, 
στη Δ/νση Τεχνικών υπηρεσιών και στη Δ/νση Υγιεινής για 
έγκριση.Στη συνέχεια εισηγείται το θέμα στο Δημοτικό 
Συμβούλιο και εκδίδει τη σχετική άδεια. 

Αλληλογραφεί με τους αρμόδιους φορείς και εκτελεί 
κάθε σχετική εργασία για ανάκληση της αδείας και προ¬ 
σωρινή ή οριστική αφαίρεση των αδειών, σύμφωνα με το 
Νόμο. 

Ενεργεί κάθε προληπτικό και κατασταλτικό έλεγχο, σε 
συνεργασία με την ειδική υπηρεσία και με τη συνδρομή 
της Αστυνομίας, όπου απαιτείται, για έλεγχο των λειτουρ- 
γούντων καταστημάτων. 

Συνεργάζεται με το γραφείο περιβάλλοντος και χρήσε¬ 
ων γης για την έκδοση αδειών λειτουργίας καταστημάτων 
υγειονομικού ενδιαφέροντος, αδειών λειτουργίας μουσι¬ 
κών οργάνων και ελέγχει την ηχορύπανση που αυτά προ- 
καλούν. 

Τηρεί αρχείο όλων των ακινήτων που ανήκουν στην κυ¬ 
ριότητα του Δήμου στο οποίο περιλαμβάνονται όλα τα 
σχετικά έγγραφα, όπως συμβόλαια αγοράς, αποφάσεις 
απαλλοτριώσεων, σχεδιαγράμματα και κάθε άλλο στοι¬ 
χείο με το οποίο θεμελιώνεται δικαίωμα κυριότητας, νο¬ 
μής ή κατοχής. 

Εκτελεί κάθε εργασία που αφορά την μίσθωση ή εκμί- 
σθωση δημοτικών ακινήτων, επιβλέπει την ακριβή εκτέλε¬ 
ση των όρων μίσθωσης και χρήσης των ακινήτων και φρο¬ 
ντίζει για την είσπραξη των μισθωμάτων. 

Τηρεί βιβλίο επίπλων, σκευών και ηλεκτρονικού εξοπλι¬ 
σμού και φροντίζει για τη χρέωσή τους στα γραφεία της 
Διεύθυνσης αυτής. 

Τηρεί βιβλίο αυτοκινήτων που ανήκουν στην κυριότητα 
του Δήμου. 

Φροντίζει για την ασφάλιση της κινητής και ακίνητης πε¬ 
ριουσίας του Δήμου (τηρείται ιδιαίτερος φάκελος για κά¬ 
θε κινητό και ακίνητο που ασφαλίζεται). 

5) Γραφείο μισθοδοσίας προσωπικού 

Συντάσσει και θεωρεί τα πάσης φύσεως μισθοδοτικά 
στοιχεία πληρωμής του τακτικού προσωπικού, προσωπι¬ 
κού αορίστου και ορισμένου χρόνου σύμφωνα με τα στοι¬ 
χεία που δίδονται από το Γ ραφείο προσωπικού, με το ο¬ 
ποίο συνεργάζεται ανελλιπώς. Επίσης συντάσσει τις μι- 
σθοδοτικές καταστάσεις πληρωμής του προσωπικού των 
Ν.Π.Δ.Δ.του Δήμου, εφόσον αυτά στερούνται διοικητικού 
προσωπικού. 

Παρακολουθεί τις μισθολογικές μεταβολές όλων των 
εργαζομένων και μεριμνά για την έγκαιρη και τακτική πλη¬ 
ρωμή των πάσης φύσεως αποδοχών του προσωπικού. 

Εκτελεί κάθε εργασία που έχει σχέση με την ασφάλιση 
του προσωπικού. 

Φροντίζει για την παρακράτηση και απόδοση των προ¬ 
στίμων που επιβάλλονται στο προσωπικό. 

Τηρεί τα προβλεπόμενα από το Νόμο βιβλία και στοι¬ 
χεία. 

Εκδίδει βεβαιώσεις αποδοχών για κάθε χρήση και βε¬ 
βαιώσεις για την Εφορία, στο τέλος κάθε χρόνου. 

Συντάσσει και θεωρεί τις καταστάσεις πληρωμής 
Δημάρχου, Αντιδημάρχων, Προέδρου Δημοτικού 
Συμβουλίου και Δημοτικών Συμβούλων βασιζόμενο σε 
στοιχεία που δίδονται από το Δ/ντή Διοικ.και Οικονομικών 
Υπηρεσιών και από το Γραφείο Δημοτικού Συμβουλίου και 
Δημαρχιακής Επιτροπής. 

Παρακολουθεί και είναι υπεύθυνο για την ακριβή εφαρ¬ 
μογή των διατάξεων που αφορούν το μισθολόγιο και την 
ασφάλιση του προσωπικού. 

6) Γ ραφείο Λογιστηρίου και Εντολών τρίτων 

Επιμελείται την εκκαθάριση πληρωμής κάθε δαπάνης 

του Δήμου, σύμφωνα με τις διατάξεις του Δ.καιΚ.Κ. και 
των διαταγμάτων που αφορούν την οικονομική διοίκηση 
του Δήμου. 

Ελέγχει τη νομιμότητα καιπληρότητα των δικαιολογητι- 
κών κάθε δαπάνης, την ύπαρξη ανάλογης πίστωσης στον 
προϋπολογισμό, την νομιμότητα ανάληψης δαπάνης που 
φέρνουν οι διάφορες υπηρεσίες για έργα, εργασίες και 
προμήθειες που γίνονται από το Δήμο αναγράφοντας 
σ'αυτές τον ανάλογο κωδικό αριθμό του προϋπολογι¬ 
σμού και την έγγραφη εντολή του αρμοδίου οργάνου για 
κάθε ενέργεια. 

Εκδίδει τις εντολές και τα χρηματικά εντάλματα που α¬ 
φορούν κάθε είδους δαπάνες, μεριμνά για την υπογραφή 
τους από τον Τμηματάρχη, Διευθυντή, Δήμαρχο ή 
Αντιδήμαρχο και στη συνέχεια αποστέλλει αυτά προς ε¬ 
ξόφληση στην ειδική ταμειακή υπηρεσία του Δήμου. 

Τηρεί τα προβλεπόμενα από το Νόμο βιβλία (ημερολό¬ 
γιο, καθολικό κ.λ.π.) και παρακολουθεί τις πιστώσεις του 
προϋπολογισμού στο σκέλος των εξόδων, ενημερώνο¬ 
ντας τον Τμηματάρχη όταν αυτές χρειάζονται ενίσχυση. 

7) Γ ραφείο Προϋπολογισμού 

Καταρτίζει μέσα στις νόμιμες προθεσμίες το σχέδιο 
προϋπολογισμού του Δήμου σε συνεργασία με το διευ¬ 
θυντή Διοικητικών και Οικονομικών Υπηρεσιών και τους 
Τμηματάρχες Εσόδων και Εξόδων. 

Εισηγείται την τροποποίηση και αναμόρφωση του προϋ¬ 
πολογισμού, όταν αυτό απαιτείται. 

Παρακολουθεί, συγκεντρώνει και απεικονίζει λογιστικά 
στα βιβλία που τηρεί τα αποτελέσματα εκτέλεσης του 
προϋπολογισμού του Δήμου. 

Συγκεντρώνει στατιστικά στοιχεία και πληροφορίες για 
τον όσο το δυνατόν πληρέστερο σχεδίασμά του προϋπο¬ 
λογισμού, ώστε να αποφεύγονται περιττές αναμορφώ¬ 
σεις και με δεδομένατα οικονομικά του Δήμου και το πρό¬ 
γραμμα έργων της Δημοτικής Αρχής. 

Τηρεί ειδικό αρχείο προϋπολογισμού με τις σχετικές ε¬ 
γκριτικές αποφάσεις. 

Εκτελεί κάθε σχετική εργασία που αφορά τη Λογοδοσία 
Δημάρχου, σύμφωνα με τις διατάξεις του Δ.και Κ.Κ. 

8) Γραφείο Προμηθειών 

Εκτελεί κάθε εργασία σχετική με την προμήθεια όλων 
των ειδών και υλικών που χρησιμοποιούνται για τις ανά¬ 
γκες του Δήμου καθώς και των καυσίμων, λιπαντικών και 
ανταλλακτικών που χρησιμοποιούνται για την κίνηση και 
συντήρηση των οχημάτων του Δήμου και του λοιπού μη¬ 
χανολογικού εξοπλισμού. 

Συνεργάζεται με τις επιτροπές παραλαβής έργων και 
προμηθειών του Δήμου και φροντίζει για την έγκαιρη και 
ακριβή παραλαβή των υλικών, τα οποία στη συνέχεια πα- 
ραδίδει στον αποθηκάριο του Δήμου. 


Παρακολουθεί και εφαρμόζει τις διατάξεις των Νόμων 
και του ΕΚΠΟΤΑπου αφορούν τις προμήθειεςτου Δήμου, 
όπως αυτές κάθε φορά ισχύουν. 

Εισηγείται στο Δημοτικό Συμβούλιο και τη Δημαρχιακή 
Επιτροπή την ανάγκη τροποποίησης της σύνθεσης των ε¬ 
πιτροπών παραλαβής έργων και προμηθειών, σύμφωνα 
με τις σχετικές διατάξεις των Νόμων. 

Φροντίζει για τη συλλογή και σύνταξη των απαραίτητων 
δικαιολογητικών που συνοδεύουν τα τιμολόγια πληρω¬ 
μών (αποφάσεις Δ.Σ., Δ.Ε., Δημάρχου, συμφωνητικά προ¬ 
σφορές κ.λ.π) και τα υποβάλλει στο γραφείο Λογιστηρίου 
και Εντολών τρίτων για έκδοση των ενταλμάτων πληρω¬ 
μής· 

Παρακολουθεί τις τιμές της αγοράς και ενημερώνει α¬ 
νάλογα το Δήμαρχο, τους Διευθυντές και τις αρμόδιες ε¬ 
πιτροπές. 

Φροντίζει σε συνεργασία με την Τεχνική Υπηρεσία του 
Δήμου γιατη σύνταξη του ετήσιου ενιαίου προγράμματος 
προμηθειών του Δήμου και παρακολουθεί την εκτέλεσή 
του, σύμφωνα με το Νόμο. 

Εισηγείται και εκτελεί κάθε σχετική εργασία για διεξα¬ 
γωγή δημοπρασιών και πρόχειρων διαγωνισμών που α¬ 
φορούν προμήθειες του Δήμου. 

Συντάσσει συμβάσεις με τους προμηθευτές του Δήμου, 
σε συνεργασία με το Νομικό Σύμβουλο του Δήμου και πα¬ 
ρακολουθεί την ακριβή τήρηση των όρων σύμβασης. 

Παραλαμβάνει τις εγγυητικές επιστολές από τους προ¬ 
μηθευτές και εκτελεί κάθε εργασία σχετική με την απευ¬ 
θείας ανάθεση προμήθειας με το δικαίωμα Δημάρχου. 

9) Γ ραφείο Αποθήκης και διαχείρισης υλικών 

Φροντίζει για την παραλαβή των υλικών από το γραφείο 
προμηθειών και την ταξινόμησή τους κατά είδος και χρή¬ 
ση σε κατάλληλα διαμορφωμένο χώρο. 

Τηρεί βιβλία αποθήκης στα οποία καταχωρεί τα εισερ¬ 
χόμενα καιεξερχόμενα υλικά κατά είδος (αναλώσιμα γρα¬ 
φείων, καύσιμα, ανταλλακτικά συνεργείων, υλικά έργων 
κ.λ.π) .και την ημερομηνία που αυτά διακινούνται. 

Παραδίδει για χρήση υλικά της αποθήκης, συντάσσο- 
ντας απαραίτητα αποδεικτικό παραλαβής στο οποίο ανα¬ 
γράφεται ο αρμοδίως παραλαβών υπάλληλος και η υπη¬ 
ρεσία ή το έργο στο οποίο θα χρησιμοποιηθεί το υλικό. 

Μεριμνά γιατη νοικοκυρεμένη αποθήκευση των υλικών, 
για την ασφαλή φύλαξη και τη συντήρησή τους, μέχρις ό- 
του αυτά διατεθούν στις αρμόδιες υπηρεσίες για χρήση. 

Συντάσσειετήσιααπογραφήτωνκινητώνπεριουσιακών 
στοιχείων του Δήμου και των υλικών που φυλάσσονται 
στην αποθήκη. 

ΤΜΗΜΑ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ 

1) Γ ραφείο Προϊσταμένου 

Η λειτουργία της υπηρεσίας αυτής διέπεται από τις σχε¬ 
τικές περί ταμειακής υπηρεσίας διατάξεις του Δ.Κ.Κ. 
(Π.Δ/μα 410/95) και από το Β.Δ/μα 17-5/15-6-59 «περί οι¬ 
κονομικής διοίκησης και λογιστικού των Δήμων και 
Κοινοτήτων και από κάθε διάταξη που τροποποιεί κάθε 
φορά την ανωτέρω νομοθεσία. 

Ο Προϊστάμενος του τμήματος ενεργεί ως δημοτικός 
ταμίας, είναι υπεύθυνος για την ομαλή λειτουργία του και 
επέχει θέση δημοσίου υπολόγου, λογοδοτεί στο 
Ελεγκτικό Συνέδριο και ελέγχεται γιατη διαχείρισή του α¬ 
πό το Δήμαρχο και τη Δημαρχιακή Επιτροπή. 

Με την προσωπική του ευθύνη διεξάγεται από τα ει- 
σπρακτορικά και διαχειριστικά όργανα η είσπραξη των ε¬ 
σόδων και η πληρωμή των εξόδων. 

Παραλαμβάνει κάθε μέρα τις εισπράξεις που πραγμα¬ 
τοποιούν τα εισπρακτορικά όργανα και είναι υπεύθυνος 
για τη φύλαξή τους. 

Ο δημοτικός ταμίας δεν έχει δικαίωμα να κρατά στο τα¬ 
μείο περισσότερο από ένα δωδεκατημόριο των εξόδων 
που είναι γραμμένα στον προϋπολογισμό του Δήμου.Τα 
υπόλοιπα χρήματα καταθέτει εντόκως σε λογ/μό όψεως 
σε πιστωτικό ίδρυμα ή τράπεζα που καθορίζεται με από¬ 
φαση του δημοτικού συμβουλίου. 

2) Γραφείο ελέγχου 

Τηρεί τα προβλεπόμενα από το Νόμο λογιστικά βιβλία 
και καταχωρεί σ’άυτά τις ημερήσιες εισπράξεις και πλη¬ 
ρωμές φυλάσσοντας όλα τα παραστατικά στοιχεία που 
τις αφορούν. 

Καταχωρεί σε ειδικά, από το Νόμο οριζόμενα, βιβλία τα 
βεβαιωθέντα ποσά από χρηματικούς καταλόγους. 

Παραλαμβάνει και ελέγχει τους χρηματικούς καταλό¬ 
γους και τίτλους εισπρακτέων εσόδων που διαβιβάζουν οι 
διάφορες υπηρεσίες και εκδίδει τα αποδεικτικά παραλα- 

βης· 

Ελέγχει τα χρηματικά εντάλματα πληρωμής ως προς α) 
το νομότυπο της υπογραφής τους, β) την πληρότητα των 
δικαιολογητικών που τα συνοδεύουν και γ) την έκδοση 
των ενταλμάτων σε βάρος και μέσα στα όρια των πιστώ¬ 
σεων του προϋπολογισμού και αρνείται την πληρωμή αυ¬ 
τών όταν δεν πληρούν τις παραπάνω προϋποθέσεις. 

Συντάσσει τις μηνιαίες, τριμηνιαίες και ετήσιες απολο¬ 
γιστικές καταστάσεις του ταμείου και τις στέλνει στο 
Γ ενικό Λογιστήριο του Κράτους και σε όποια άλλη υπηρε¬ 
σία ο Νόμος το επιβάλλει. 

Συντάσσει στο τέλος κάθε μήνα τις ειδικές κατά περί¬ 
πτωση καταστάσεις απόδοσης κρατήσεων στα διάφορα 
ασφαλιστικά και επικουρικά ταμεία, καθώς και άλλες υ¬ 
πέρ τρίτων κρατήσεις και τις διαβιβάζει στο γραφείο δια¬ 
χείρισης εξόδων για απόδοσή τους. 

Στο τέλος κάθε οικονομικής χρήσης υποβάλλει τον ετή¬ 
σιο απολογισμό εσόδων-εξόδων του Δήμου στη 
Δημαρχιακή Επιτροπή για έλεγχο και περαιτέρω νόμιμες 
ενέργειες. 

3) Γ ραφείο εισπράξεων εσόδων. 

Συντάσσει καταστάσεις ημερήσιων και μηνιαίων ει¬ 
σπράξεων τις οποίες αποδίδει στο δημοτικό ταμία με 
γραμμάτιο παράδοσης και ελέγχει αυτές, συσχετίζοντάς 
τις μετά αντίστοιχα τριπλότυπα για συμφωνία και επαλή¬ 
θευση. 

Θεωρεί και υπογράφει τις παραπάνω καταστάσεις και 
τις παραδίδει στο γραφείο ελέγχου για πίστωση της μερί¬ 
δας του οφειλέτη. 

Παραδίδει καθημερινά τις εισπράξεις που κάνει στο 

δημοτικό ταμία για φύλαξη. 

Επιμελείται για την έγκαιρη είσπραξη των εσόδων του 
Δήμου από οποιαδήποτε πηγή προέρχονται, όπως οφει¬ 
λές, επιχορηγήσεις, δωρεές κ.λ.π. 

Εισηγείται την άσκηση ενδίκων μέσων και τη λήψη ανα¬ 
γκαστικών μέτρων κατά των δυστροπούντων οφειλετών 
του Δήμου και παρακολουθεί την εξέλιξη των μέσων αυ¬ 
τών. 

Εκδίδει ατομικές προσκλήσεις προς τους οφειλέτες 
του Δήμου τις οποίες γνωστοποιεί, όπως ο Νόμος ορίζει. 

Κατανέμει κατά είδος εσόδου τους εισπρακτέους χρη¬ 
ματικούς τίτλους, παρακολουθεί την είσπραξή τους και ε¬ 
νεργεί τις σχετικές πιστώσεις. 


4) Γ ραφείο διαχείρισης εξόδων 

Ενεργεί όλες τις πληρωμές του Δήμου με βάση τα χρη¬ 
ματικά εντάλματα, που έχουν πρώτα ελεγχθεί από το γρα¬ 
φείο ελέγχου. 

Τηρεί τα βιβλία, ευρετήρια και λοιπά έντυπα που προ- 
βλέπονται από τη σχετική νομοθεσία και φροντίζει για την 
έγκαιρη και σωστή ενημέρωσή τους. 

Συντάσσει στο τέλος κάθε μήνα τις ειδικές κατά περί¬ 
πτωση καταστάσεις απόδοσης κρατήσεων στα διάφορα 
ασφαλιστικά ταμεία και υπέρ τρίτων. 

Παρακρατεί από τα χρηματικά εντάλματα τις παραπά¬ 
νω κρατήσεις και φροντίζει να τις αποδίδει έγκαιρα στους 
δικαιούχους. 

Συνεργάζεται με τα διάφορα ασφαλιστικά ταμεία και 
παρακολουθεί τη σχετική νομοθεσία. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΓΡΑΦΕΙΟ ΔΙΕΥΘΥΝΤΗ ΤΎ. 

1. Ο Διευθυντής προίσταται, εποπτεύει και ελέγχει την 
λειτουργία όλων των τμημάτων και γραφείων της Δ/νσης 
αυτής. 

2. Παραλαμβάνει από το γενικό πρωτόκολλο την αλλη¬ 
λογραφία των τεχνικών υπηρεσιών και τη μοιράζει στα 
τμήματα για τις παραπέρα ενέργειες. 

3. Μονογράφει όλα τα έγγραφα, που συντάσσονται από 
τις διάφορες υπηρεσίες της Δ/νσης και αναθέτει στους 
Τμηματάρχες των Τ.Υ. τις πάσης φύσεως εργασίες αρμο¬ 
διότητας των Τ.Υ. Επίσης λαμβάνει όλα τα μέτρα που κρί¬ 
νει ότι επιβάλλονται για την καλύτερη λειτουργία της 
Δ/νσης αυτής. 

4. Είναι ο Τεχνικός Σύμβουλος της Διοίκησης του 
Δήμου, συνεργάζεται απ’ ευθείας με το Δήμαρχο και το 
δ/ντή του Δήμου, όταν είναι αναγκαίο. Συγκεντρώνει τις α¬ 
νάγκες του Δήμου, όταν είναι αναγκαίο. Συγκεντρώνει τις 
ανάγκες του Δήμου και τα απαιτούμενα στοιχεία που είναι 
απαραίτητα για τη σύνταξη του Προγράμματος εκτελε¬ 
στέων έργων και με συνεργασία των πιο πάνω προτείνει 
το σχέδιο στο Δημοτικό Συμβούλιο. 

5. Τηρεί τα στατιστικά και οικονομικά στοιχεία εκτέλε¬ 
σης των έργων και φροντίζει για την έγκαιρη εκτέλεση του 
Τεχνικού Προγράμματος. 

6. Ασκεί τις κατά Νόμο αρμοδιότητες του Προϊσταμένου 
της επιβλέπουσας υπηρεσίας των δημοτικών έργων (θε¬ 
ωρεί τις μελέτες, τους συγκριτικούς πίνακες, πιστοποιή¬ 
σεις, τελικές επιμετρήσεις, κ.λπ.). 

7. Παρακολουθεί την κανονική απορρόφηση των πιστώ¬ 
σεων και ελέγχει και θεωρεί τις μισθοδοτικές καταστάσεις 
των εργατοτεχνιτών με σχέση εργασίας Ι.Δ. και σε βάρος 
των πιστώσεων των έργων. 

8. Σε συνεργασία με το δ/ντη Οικονομικών Υπηρεσιών 
εισηγείται την αυξομείωση των πιστώσεων και καθορίζει 
τον Τεχνικό που θα ασχοληθεί με τις επιμετρήσεις των α¬ 
κινήτων που πρέπει να φορολογηθούν. 

ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΗΣ ΕΡΓΩΝ 

1. ΓΡΑΦΕΙΟ ΠΡΟΪΣΤΑΜΕΝΟΥ 

1.0 Προϊστάμενος (Τμηματάρχης) παρακολουθεί και ε¬ 
λέγχει την καλή λειτουργία του Τμήματός του. 

2. Εισηγείται στο Διευθυντή της Τεχνικής Υπηρεσίας τα 
διάφορα θέματα που προκύπτουν κατά τη σύνταξη μελε¬ 
τών, κατά την επίβλεψη κατασκευής και κατά την παραλαβή 
των έργων και συνεργάζεται μαζί του για την επίλυσή τους. 

3. Παρακολουθεί την πρόοδο των μελετών και μεριμνά 
για την έγκαιρη ολοκλήρωσή των και τις προωθεί προς θε¬ 
ώρηση στο Δ/ντη. 

4. Παρακολουθεί και ελέγχει την κατασκευή όλων των 
έργων του τμήματός του και με συνεργασία του 
Διευθυντή επιμελείται τον ορισμό επιβλεπόντων και μερι¬ 
μνά για τηνπροσωρινή και οριστική παραλαβή των έργων. 

2. ΓΡΑΦΕΙΟ ΓΡΑΜΜΑΤΕΙΑΣ - ΑΡΧΕΙΟΥ 

1. Εχει την ευθύνη για όλες τις διοικητικές υποθέσεις 
του τμήματος. Παρακολουθεί τη διεκπεραίωση της αλλη¬ 
λογραφίας, τηρεί το εσωτερικό πρωτόκολλο, το αρχείο 
του τμήματος και προωθεί κάθε έγγραφο, εισερχόμενο-ε- 
ξερχόμενο στον προορισμό του. 

2. Ενημερώνει το Διευθυντή καιτονΤμηματάρχη για κά¬ 
θε εκκρεμότητα που αφορά έγγραφα ή ενέργειες. Επίσης 
ενημερώνει το Δ,/ντή και τον Τμηματάρχη για κάθε ανε¬ 
κτέλεστη εντολή τους. 

3. Συγκεντρώνει και κωδικοποιεί όλες τις διαταγές, ε¬ 
γκυκλίους και διατάγματα που αοφορούν το Τμήμα της 
Τεχνικής Υπηρεσίας, συντάσσει τα συμφωνητικά των έρ¬ 
γων και μεριμνά για την υπογραφή τους από τους αναδό- 
χους ή μειοδότες και τους οποίους ειδοποιεί σχετικά. 

4. Τηρεί πλήρως ενημερωμένους φακέλλους όλων των 
Τεχνικών δραστηριοτήτων του Δήμου και παρουσιολόγιο 
των εργαζομένων σε βάροςτωνπιστώσεωντων έργων και 
ενημερώνει το Γραφείο Μισθοδοσίας και σφάλισης προ¬ 
σωπικού. 

3. ΓΡΑΦΕΙΟ ΚΤΙΡΙΑΚΩΝ - ΠΛΑΤΕΙΩΝ ΚΑΙ ΚΟΙΝΟΧΡΗ¬ 
ΣΤΩΝ ΧΩΡΩΝ 

1. Συντάσσει τις μελέτες των έργων (κατασκευές κτι¬ 
ρίων, κατασκευής πλατειών και διαμορφώσεις κοινοχρή¬ 
στων χώρων) . 

2. Επιβλέπει στην κατασκευή ή επισκευή των πιο πάνω 
έργων. 

3. Φροντίζει για την παραλαβή των έργων αυτών και 
κλείσιμο των σχετικών φακέλλων. 

4. Κοινοποιεί στη Λογιστική Υπηρεσία του Δήμου μαζί με 
τον τελικό λογαριασμό και το πρωτόκολλο προσωρινής ή 
οριστικής παραλαβής του έργου. 

5. Ασχολείται και με την συντήρηση κτιρίων, πλατειών 
και κοινοχρήστων χώρων. 

4. ΓΡΑΦΕΙΟ ΟΔΟΠΟΙΙ ΑΣ - ΑΠΟΧΕΤΕΥΣΗΣ - ΥΔΡΕΥΣΗΣ 

1. Συντάσσει τις μελέτες των έργων (οδοποιίας-αποχέ- 
τευσης-ύδρευσης). 

2. Επιβλέπει στην κατασκευή ή επισκευή των πιο πάνω 
έργων. 

3. Φροντίζει για την παραλαβή των έργων αυτών και το 
κλείσιμο των σχετικών φακέλλων. 

4. Κοινοποιεί στη Λογιστική Υπηρεσία του Δήμου μαζί με 
τον τελευταίο λογαριασμό και το πρωτόκολλο προσωρι¬ 
νής ή οριστικής παραλαβής του έργου. 

5. Ασχολείται και με τη συντήρηση των έργων οδοποι¬ 
ίας, αποχέτευσης και ύδρευσης. 

5. ΓΡΑΦΕΙΟ ΗΛΕΚΤΡΟΛΟΓΙΚΩΝ ΚΑΙ ΜΗΧΑΝΟΛΟΓΙ¬ 
ΚΩΝ ΕΡΓΩΝ 

1. Ασχολείται με την εκτέλεση των έργων επέκτασης και 
βελτίωσης του Δημοτικού Δικτύου Φωτισμού και μεριμνά 
για τα απαραίτητα υλικά και εργαλεία της υπηρεσίας ηλε- 
κτροφωτισμού. 

2. Επιμελείται την καλή εκτέλεση κάθε ηλεκτρομηχανο- 
λογικού έργου είτε αυτό γίνεται με αυτεπιστασία είτε με α¬ 
νάθεση από ιδιώτη εργολάβο (τοποθέτηση φωτισμού σε 
γήπεδα, κτιριακές εγκαταστάσεις, κατασκευή υδραυλι¬ 
κών, εγκαταστάσεις καλοριφέρ, ψυκτικών μονάδων, 
κ.λπ.) . 

3. Συντάσσει τις μελέτες και ενεργεί για την εκτέλεση 


προμηθειών αυτοκινήτων μηχανημάτων και μηχανολογι¬ 
κού και ηλεκτρολογικού εξοπλισμού. 

4. Επιμελείται τη συντήρηση και καλή λειτουργία του 
Δημοτικού Φωτισμού (αλλαγή λαμπτήρων, συντήρηση υ¬ 
πογείων δικτύων, χρονοδιακοπτών, φωτιστικών σωμά¬ 
των, φωτισμού αθλητικών εγκαταστάσεων και τοποθέτη¬ 
ση εορταστικού φωτισμού, μεγαφωνικών εγκαταστάσε¬ 
ων, κ.λπ.). 

5. Επιμελείται την επισκευή και συντήρηση των οχημά¬ 
των του Δήμου και όλων των μηχανημάτων που χρησιμο¬ 
ποιεί ο Δήμος. 

6. Ελέγχει την κατανάλωση των καυσίμων και την προ¬ 
μήθεια ανταλλακτικών επισκευής αυτοκινήτων - μηχανη¬ 
μάτων και δικτύου φωτισμού. 

6. ΓΡΑΦΕΙΟ ΜΕΛΕΤΩΝ - ΕΚΤΕΛΕΣΗΣ ΚΑΙ ΕΠΙΒΛΕΨΗΣ 
ΕΡΓΩΝ ΠΡΑΣΙΝΟΥ 

1. Ασχολείται με τη σύνταξη των απαιτουμένων μελετών 
για την διαμόρφωση, εγκατάσταση, προμήθεια υλικών 
(σπόρων, φυτών και δένδρων). 

2. Επιβλέπει την εκτέλεση των έργων κήπων και δεν- 
δροστοιχιών. 

3. Συνεργάζεται με το τμήμα μελετών έργων και ειση- 
γείται στο Δ/ντη της Τεχνικής Υπηρεσίας μέτρα για την 
βελτίωση της λειτουργίας του τμήματος . 

4. Ασχολείται με τη συντήρηση των κήπων και των παι¬ 
δικών χαρών. 

5. Μεριμνά για τη διαφύλαξη και νομική προστασία του 
πρασίνου και εισηγείται μέτρα στον Τμηματάρχη. 

6. Εφαρμόζει την ανθοκομική ή κηπουρική τέχνη και 
προτείνει μέτρα βελτίωσης των υπαρχόντων κήπων και 
παιδικών χαρών. 

7. Είναι υπεύθυνο γιατην άρδευση, τους ψεκασμούς και 
την καθαριότητα των χώρων των κήπων και των παιδικών 
χαρών. 

8. Έχει στη διάθεσή του οχήματα και εργαλεία που α¬ 
παιτούνται για την φύτευση και άρδευση κήπων. 

9. Φροντίζει για την τοποθέτηση νέων οργάνων και συ¬ 
ντήρηση παλαιών οργάνων παιδικών χαρών. 

7. ΓΡΑΦΕΙΟ ΕΠΙΜΕΤΡΗΣΕΩΝ 

Συνεργάζεται άμεσα με το Γραφείο Εσόδων του Δήμου 
και ασχολείται με την επιμέτρηση - επανέλεγχο των φο¬ 
ρολογητέων επιφανειών. 

ΤΜΗΜΑ ΠΟΛΕΟΔΟΜΙΑΣ 

1. ΓΡΑΦΕΙΟ ΠΡΟΪΣΤΑΜΕΝΟΥ 

Ο Προϊστάμενος (τμηματάρχης) επιμελείται, καθοδηγεί 
και συντονίζει τις ενέργειες των γραφείων έκδοσης αδει¬ 
ών, αυθαιρέτων, επικινδύνων και σχεδίου πόλης. 

Εισηγείται στο Διευθυντή της Τεχνικής Υπηρεσίας και 
συνεργάζεται μαζί του όταν χρειάζεται. 

Ελέγχει και θεωρεί όλα τα έγγραφα του τμήματος και 
μεριμνά για τη γρήγορη διεκπεραίωση των υποθέσεων 
της αρμοδιότητας των γραφείων του τμήματός του. 

2. ΓΡΑΦΕΙΟ ΓΡΑΜΜΑΤΕΙΑΣ-ΑΡΧΕΙΟΥ 

1. Έχει την ευθύνη για όλες τις διοικητικές υποθέσεις 
του τμήματος. Παρακολουθεί την διεκπεραίωση της αλ¬ 
ληλογραφίας, τηρείτο εσωτερικό πρωτόκολλο, το αρχείο 
του τμήματος και προωθεί κάθε έγγραφο, εισερχόμενο-ε- 
ξερχόμενο στον προορισμό του. 

2. Ενημερώνει το Διευθυντή και τον Τμηματάρχη για κά¬ 
θε εκκρεμότητα που αφορά έγγραφα ή ενέργειες. Επίσης 
ενημερώνει το Δ/ντη και τον Τμηματάρχη για κάθε ανε¬ 
κτέλεστη εντολή τους. 

3. Συγκεντρώνει και κωδικοποιεί όλες τις διαταγές, ε- 

γκυκλίους και διατάγματα που αφορούν το τμήμα της 
Τεχνικής Υπηρεσίας. 

3. ΓΡΑΦΕΙΟ ΕΚΔΟΣΗΣ ΑΔΕΙΩΝ 

Το γραφείο αυτό θα λειτου ργήσει όταν η Δημοτική Αρχή 
αποφασίσει να αναλάβει αρμοδιότητες στον τομέα αυτό. 

Θα επιμελείται την έκδοση αδειών οικοδομών και θα ε¬ 
ποπτεύει για την εκτέλεση και πιστή εφαρμογή αυτών 
σύμφωνα με το Νόμο. 

4. ΓΡΑΦΕΙΟ ΑΥΘΑΙΡΕΤΩΝ - ΕΠΙΚΙΝΔΥΝΩΝ 

Τ ο γραφείο αυτό θα λειτουργήσει όταν η Δημοτική Αρχή 
αποφασίσει να αναλάβει αρμοδιότητες στον τομέα αυτό. 

Θα εκτελεί κάθε σχετική απόφαση/ενέργεια με τα αυ¬ 
θαίρετα και επικίνδυνα κτίσματα μέσα στο Δήμο. 

5. ΓΡΑΦΕΙΟ ΣΧΕΔΙΟΥ ΠΟΛΗΣ ΚΑΙ ΤΟΠΟΓΡΑΦΙΚΩΝ Ε¬ 
ΦΑΡΜΟΓΩΝ 

Επιμελείται σε συνεργασία με το Τμήμα Μελετών και κα¬ 
τασκευής έργων, τα θέματα εφαρμογής σχεδίου πόλης 
και της διαδικασίας τροποποίησης, επέκτασης και βελ¬ 
τίωσης του υπάρχοντος σχεδίου. 

Με την εντολή του Δημάρχου επεξεργάζονται τις ειση¬ 
γήσεις για τη λήψη των σχετικών αποφάσεων από το 
Δημοτικό Συμβούλιο. 

Ενεργεί για τη σύνταξη των πράξεων αναλογισμού στις 
περιπτώσεις ρυμοτομικών και απαλλοτριώσεων. 

Συντάσσει τους πίνακες ογκομέτρησης των απαλλο- 
τριωμένων κτισμάτων και επιφανειών για να αποζημιω¬ 
θούν οι δικαιούχοι από το Δήμο. 

Επιμελείται σε συνεργασία με τη Νομική και την 
Οικονομική Υπηρεσία την απελευθέρωση των χώρων που 
περιέρχονται στην ιδιοκτησία του Δήμου από τις πράξεις 
εφαρμογής και παρακολουθεί την καταβολή της εισφο¬ 
ράς σε χρήμα. 

6. ΓΡΑΦΕΙΟ ΠΕΡΙΒΑΛΛΟΝΤΟΣ ΚΑΙ ΧΡΗΣΕΩΝ ΓΗΣ 

Ασχολείται με τα θέματα του περιβάλλοντος στην πε¬ 
ριοχή του Δήμου. 

Στα πλαίσια αυτά εκπονεί περιβαλλοντικές μελέτες για 
κάθε γειτονιά με στόχο την καταγραφή και αποτύπωση 
των περιβαλλοντικών συνθηκών σ’ ολόκληρο το Δήμο. 

Κάθε μελέτη εκτός της καταγραφής της υπάρχουσας 
κατάστασης, προτείνει μέτρα άμεσα, μεσοπρόθεσμα και 
μακροπρόθεσμα για την αναβάθμιση των συνθηκών καιτη 
λύση των περιβαλλοντικών προβλημάτων. 

Η εκπόνηση των μελετών γίνεται σε συνεργασία με το 
εργαστήριο του συνδέσμου Δήμων Δυτικής Αττικής για το 
περιβάλλον, του Π ΕΡΠ Α καθώς και ιδιωτικών οργανισμών 
και ιδιωτών επιστημόνων αν κρίνεται απαραίτητο. 

Σε συνεργασία με την Ειδική Υπηρεσία του Δήμου και το 
Νομικό Σύμβουλο καθώς επίσης και τους αρμόδιους φο¬ 
ρείς, προχωρεί σε αυτοψίες και προτείνει τη λήψη κάθε 
νόμιμου μέτρου για την καταστολή, δίωξη και επιβολή α- 
ντιρυπαντικού τέλους και προστίμων σε ρυπαίνουσες βιο¬ 
τεχνίες - βιομηχανίες και ιδιώτες. 

Αναλαμβάνει εκστρατείες για την ενημέρωση και εκπαί¬ 
δευση του Λαού στα περιβαλλοντικά θέματα και προβλή¬ 
ματα και προτείνει μέτρα για την αποφυγή των αιτιών που 
ταπροκαλούν. 

Εισηγείται και προτείνει στο Δημοτικό Συμβούλιο την 
αλλαγή χρήσης γης σε οικοδομικά τετράγωνα του Δήμου 
μας. 

ΤΜΗΜΑ ΚΑΘΑΡΙΟΤΗΤΑΣ 

1. ΓΡΑΦΕΙΟ ΠΡΟΪΣΤΑΜΕΝΟΥ 

1. Ο Τμηματάρχης διεξάγει όλη την υπηρεσία που έχει 
σχέση με την καθαριότητα. 


2. Συνεργάζεται με το Διευθυντή της Τεχνικής 
Υπηρεσίας και προτείνει μέτρα βελτίωσης και σωστής λει¬ 
τουργίας της καθαριότητας. 

3. Είναι υπεύθυνος για την επιστασία, το προσωπικό 
τους φύλακες και για την κίνηση των αυτοκινήτων και μη¬ 
χανημάτων. 

4. Συνεργάζεται με τους επιστάτες και καθορίζειτα δρο¬ 
μολόγια και τον τόπο εργασίας. 

2. ΓΡΑΦΕΙΟ ΓΡΑΜΜΑΤΕΙΑΣ - ΑΡΧΕΙΟΥ 

1. Παραλαμβάνει από τον Τμηματάρχη την αλληλογρα¬ 
φία του τμήματος και στη συνέχεια την διανέμει στα οικεία 
γραφεία για ενέργεια. 

2. Μεριμνά για τη σύννομη, ορθή και ταχεία διεκπεραί¬ 
ωση των υποθέσεων της Υπηρεσίας Καθαριότητας. 

3. Συνεργάζεται με τον Τ μηματάρχη και τα γραφεία της 
Καθαριότητας και βοηθάει αυτά στη γραφική εργασία. 

4. Τηρείτο αρχείο της υπηρεσίας καιτοπαρουσιολόγιο 
των εργαζομένων στην υπηρεσία αυτή και ενημερώνει κα¬ 
θημερινά το γραφείο μισθοδοσίας του Προσωπικού. 

3. ΓΡΑΦΕΙΟ ΕΠΙΣΤΑΣΙΑΣ ΠΡΟΣΩΠΙΚΟΥ 

1. Επιμελείται την καθαριότητα της πόλης (συλλογή και 
μεταφορά των απορριμμάτων, καθαρισμό οδών, πλατει¬ 
ών και κονόχρηστων χώρων). 

2. Συνεργάζεται με το Γραφείο συντήρησης κήπων και 
παιδικών χαρών και επιμελείται του καθαρισμού των χώ¬ 
ρων αυτών. 

3. Συνεργάζεται με το Γ ραφείο Κίνησης για την καλύτε¬ 
ρη λειτουργία του τομέα της καθαριότητας. 

4. Επισημαίνει, συγκεντρώνει στοιχεία, ελέγχει και πλη¬ 
ροφορεί τις αρμόδιες υπηρεσίες του Δήμου για ελλείψεις 
στο οδικό δίκτυο, την αποχέτευση, τη ρύπανση και προ¬ 
τείνει μέτρα για την καταπολέμησή τους. 

4. ΓΡΑΦΕΙΟ ΚΙΝΗΣΗΣ ΑΥΤ/ΤΩΝ ΚΑΙ ΜΗΧΑΝΗΜΑΤΩΝ 

1. Τηρεί βιβλία κίνησης οχημάτων, μητρώο αυτοκινή¬ 
των, μηχανημάτων και επισκευής αυτοκινήτων. 

2. Εκδίδει τα δελτία κίνησης και τις διαταγές πορείας 
των οχημάτων. 

3. Επιμελείται του εφοδιασμού των οχημάτων και των 
μηχανημάτων με καύσιμη ύλη για την κίνηση αυτών και τη¬ 
ρεί βιβλία κατανάλωσης καυσίμου ύλης. 

4. Συνεργάζεται με το Μηχ/κό Τμήμα και προτείνει μέ¬ 
τρα βελτίωσης της λειτουργίας του. 

5. ΓΡΑΦΕΙΟ ΣΥΝΤΗΡΗΣΗΣ ΚΑΙ ΕΠΙΣΚΕΥΩΝ ΑΥΤΟΚΙ¬ 
ΝΗΤΩΝ ΚΑΙ ΜΗΧΑΝΗΜΑΤΩΝ 

Επιμελείται τη συντήρηση και επισκευή όλων των αυτο¬ 
κινήτων και μηχανημάτων του Δήμου, 

Κρατάει πλήρη στοιχεία των περιοδικών συντηρήσεων 
και των αναγκαίων επισκευών των αυτοκινήτων και των 
μηχανημάτων. 

Καταρτίζει πίνακες κόστους ανά χιλιόμετρο για τα αυ¬ 
τοκίνητα και ανά μονάδα έργου για τα μηχανήματα σε ε¬ 
τήσια βάση. 

Καταρτίζει πίνακες προμηθευτών ανταλλακτικών και 
συνεργείων επισκευών για την καλύτερη, οικονομικότερη 
και ταχύτερη συντήρηση και επισκευή των αυτοκινήτων 
και μηχανημάτων. 

Προτείνει την προμήθεια νέων λόγω αυξήσεως των α¬ 
ναγκών και την αντικατάσταση εκείνων που η συντήρηση 
ή η επισκευή τους κρίνεται ασύμφορη ή αντιοικονομική. 

Τέλος σε συνεργασία με το γραφείο κινήσεως καταρτί¬ 
ζει πίνακες με δείκτες παραγωγικότητας των αυτοκινήτων 
και των μηχανημάτων και προτείνει τρόπους αυξήσεως 




12050 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της παραγωγικότητάς τους με την ορθολογικότερη χρή¬ 
ση τους συναρτήσει του χρόνου (μείωση των νεκρών χρό¬ 
νων, αύξηση της αποδοτικότητας ανά έργο, κ.λπ.). 

ΑΡΘΡΟ 8ο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού Δήμου Ρέντη , η ο¬ 
ποία βεβαιώνουμε ότι μπορεί να καλυφθεί από τους Κ.Α. 
01/012.1, 02/021.9β, 03/032.1, 03/032.3, 03/032.4, 
03/032.9, 05/111.1, 05/112.1, 15/111.1, 15/112.1, 
40/111.1, 40/112.1, 45/111.1, 45/112.1, 75/112.1 και 
75/112.1 στους οποίους έχουν προβλεφθεί ανάλογες πι¬ 
στώσεις. 

Πιο συγκεκριμένα αν πληρωθούν οι 13 θέσεις μονίμου 
προσωπικού που έχουν εγκριθεί από το Υπουργείο 
Εσωτερικών, Δημόσιας Διοίκησης και Αποκέντρωσης θα 
προκληθεί δαπάνη ποσού δραχμών 55.000.000 περίπου 
το πρώτο έτος, η οποία θα αναπροσαρμοσθεί σε 
62.000.000 δραχμές περίπου για τα δύο επόμενα και η ο¬ 


ποία θα βαρύνει τους αντίστοιχους Κ.Α. του προϋπολογι¬ 
σμού κατά κατηγορία υπαλλήλων. 

Επίσης ανπροσληφθούν 40 άτομα εποχιακό προσωπικό θα 
προκληθεί δαπάνη της τάξης των 95.000.000 δραχμών το 
πρώτο έτος η οποία θα αναπροσαρμοσθεί σε 105.000.000 
δραχμές τα δύο επόμενα και θα βαρύνει τους αντίστοιχους 
Κ.Α. του προϋπολογισμού κατά κατηγορία υπαλλήλων. 

ΑΡΘΡΟ 9ο 

Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως και παύει να ισχύει κά¬ 
θε προηγούμενος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Οκτωβρίου 1997 

Με εντολή Γεν. Γραμμ. Περιφέρειας 
Ο Προϊστάμενος 
ΣΤ. ΔΗΜΗΤΡΑΚΑΚΗΣ 

Πληροφορίες δημοσιευμάτων λοιπών Φ.Ε.Κ. 
Πώληση Φ.Ε Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α Ε - Ε.Π Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. Τ.Κ. 546 55 ι 

5225 713 ΠΕΙΡΑΙΑΣ 

5249 547 Νικήτα 6-0 Τ.Κ. 185 31 

5239 762 ΠΑΤΡΑ I 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 | 

ΚΟΜΟΤΗΝΗ I 

5248 320 Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Μέχρι 8 σελίδες 150 δρχ. 

Από 9 μέχρι 16 σελίδες 300 δρχ. 

Από 16 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

50.000 δρχ. 

2.500 

δρχ 

Β' (Υπουργικές αποφάσεις κ.λπ.) 

50.000 » 

2.500 

>* 

Γ' (Διορισμοί, απολύσεις κ.λπ. Δημ. Υπαλλήλων) 

10.000 >' 

500 

" 

Δ' (Απαλλοτριώσεις, πολεοδομία κ.λπ ) 

50.000 » 

2.500 

» 

Αναπτυξιακών Πράξεων (Τ.Α.Π.Σ ) 

25.000 - 

1.250 

Μ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 


Παράρτημα ( Πίνακες επιτυχόντων διαγωνισμών) 

5.000 » 

250 

« 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

π 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Ανωνύμων Εταιρειών & Ε.Π.Ε. 

250.000 - 

12.500 

*» 

Προκηρύξεων Α.Σ.Ε.Π. 

10.000 » 

500 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 * 

10.000 



Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένοιν ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























